cyanic-selkie/wikianc huggingface dataset:
വടമ
കേരളത്തിലെ തൃശ്ശൂർ ജില്ലയിലെ മാള പഞ്ചായത്തിലെ ഒരു ഗ്രാമമാണ് വടമ. തൃശ്ശൂർ നഗരത്തിൽ നിന്ന് 33 കിലോമീറ്റർ ദൂരത്തിലും, കൊച്ചി നഗരത്തിൽ നിന്ന് 52 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 11 കിലോമീറ്റർ ദൂരത്തിലും മാള പട്ടണത്തിൽ നിന്ന് 2 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് വടമ. വടമ എന്ന പേരിലുള്ള വില്ലേജിന്റേയും വടക്കുഭാഗം എന്ന വില്ലേജിന്റേയും ആസ്ഥാനമാണ് വടമ. രണ്ടിനേയും ചേർത്ത് വടമ-വടക്കുഭാഗം വില്ലേജെന്നും അറിയപ്പെടുന്നു. മാള അരവിന്ദൻ എന്ന സിനിമ നടൻ താമസിക്കുന്നതും ഈ ഗ്രാമത്തിലാണ്.
എത്തിച്ചേരാനുള്ള വഴി
റോഡ് വഴി - എൻ.എച്ച് 47 ൽ തൃശ്ശൂർ-എറണാകുളം വഴിയിൽ, കൊടകരയിൽ നിന്ന് 13 കിലോമീറ്റർ, ചാലക്കുടിയിൽ നിന്ന് 11 കിലോമീറ്റർ ദൂരത്തിൽ സ്ഥിതി ചെയ്യുന്നു. കൊടകര-മാള സംസ്ഥാന പാതയിലും ചാലക്കുടി-മാള വഴിയിലും അഷ്ടമിച്ചിറയ്ക്കും മാളയ്ക്കും ഇടയിലാണ്.
റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 10.1 കിലോമീറ്റർ, ഇരിഞ്ഞാലക്കുട, ദൂരം 9 കിലോമീറ്റർ,ഡിവൈൻ നഗർ മുരിങ്ങൂർ 10.6 കിലോമീറ്റർ എന്നിവയാണ്.
വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 30 കിലോമീറ്റർ.
സമീപ ഗ്രാമങ്ങൾ
വടമ ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്.
ചിത്രശാല
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ജെ.പി. ഡുമിനി
ജീൻ-പോൾ ഡുമിനി (ജെ.പി. ഡുമിനി), (ജനനം: 14 ഏപ്രിൽ 1984, കേപ്പ് ടൗൺ, ദക്ഷിണാഫ്രിക്ക) ഒരു ദക്ഷിണാഫ്രിക്കൻ അന്താരാഷ്ട്ര ക്രിക്കറ്റ് കളിക്കാരനാണ്. ഇടംകൈയ്യൻ മുൻനിര ബാറ്റ്സ്മാനായ അദ്ദേഹം ഒരു പാർട്ട് ടൈം ഓഫ് ബ്രേക്ക് ബൗളർ കൂടിയാണ്. ആഭ്യന്തര ക്രിക്കറ്റിൽ കേപ് കോബ്രാസ് ടീമിനുവേണ്ടിയും, ഐ.പി.എല്ലിൽ ഡൽഹി ഡെയർഡെവിൾസ് ടീമിനുവേണ്ടിയുമാണ് അദ്ദേഹം കളിക്കുന്നത്.
അവലംബം
വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ വർഗ്ഗം:1984-ൽ ജനിച്ചവർ വർഗ്ഗം:ഏപ്രിൽ 14-ന് ജനിച്ചവർ
ഫ്ലോറ (ടിഷ്യൻ)
1515-ൽ ഒരു പ്രമുഖ ഇറ്റാലിയൻ ചിത്രകാരനായിരുന്ന ടിഷ്യൻ വെസല്ലി ചിത്രീകരിച്ച ഒരു ഛായാചിത്രമാണ് ഫ്ലോറ. ഫ്ലോറൻസിലെ ഉഫിസി ഗാലറിയിലാണ് ഈ ചിത്രം നിലവിൽ കാണപ്പെടുന്നത്.
ചരിത്രം
പതിനാറാം നൂറ്റാണ്ടിലെ നിരവധി കൊത്തുപണികളിലൂടെയാണ് ഈ ചിത്രം പുനർനിർമ്മിച്ചത്. പിന്നീട്, ബ്രസ്സൽസ്, വിയന്ന എന്നിവിടങ്ങളിലെ കലാകാരൻമാരിലൂടെ ഇതിന് വ്യക്തമല്ലാത്ത മാറ്റങ്ങളുടെ ഒരു കണ്ണിതന്നെ സൃഷ്ടിക്കപ്പെട്ടിരുന്നു. പതിനേഴാം നൂറ്റാണ്ടിൽ, ഈ ചിത്രം ആംസ്റ്റർഡാമിലെ സ്പാനിഷ് അംബാസിഡർ ഓസ്ട്രിയയിലെ ആർച്ച്ഡ്യൂക്ക് ലിയോപോൾഡ് വിൽഹെംമിനു വിറ്റതായി റെംബ്രാന്റിന്റെ ലണ്ടനിലെ സസ്ക്കിയ ഡ്രസിംഗ് ആസ് ഫ്ലോറ എന്ന ചിത്രവും ഡ്രെസ്‌ഡനിലും ന്യൂയോർക്കിലുമുള്ള രണ്ട് ഛായാചിത്രങ്ങളും ഇതിനോടൊപ്പം എടുത്തുപറയുന്നു. വിയന്നയിലെ Kunsthistorisches മ്യൂസിയത്തിൽ ഉൾപ്പെടുത്തിയിരുന്ന ഈ ചിത്രങ്ങൾ പിന്നീട് ഉഫിസിക്ക് കൈമാറ്റം ചെയ്ത ചിത്രങ്ങളിൽ ഒന്നായിരുന്നു ഫ്ലോറ.
പതിനെട്ടാം നൂറ്റാണ്ടിൽ, ഈ ചിത്രം പാൽമ വെക്ചിയോയുടെ ചിത്രമാണെന്ന് തെറ്റിദ്ധരിക്കപ്പെട്ടിരുന്നു.
ചിത്രകാരനെക്കുറിച്ച്
പതിനാറാം നൂറ്റാണ്ടിലെ വെനീഷ്യൻ സ്കൂൾ ചിത്രകാരന്മാരിൽ പ്രമുഖനായിരുന്ന പ്രമുഖ ഇറ്റാലിയൻ ചിത്രകാരനായിരുന്നു ടിഷ്യൻ. മൈക്കലാഞ്ജലൊയോടൊപ്പം ഇദ്ദേഹം ഇറ്റാലിയൻ ചിത്രകലയുടെ പ്രശസ്തി വർദ്ധിപ്പിച്ചു. ടിഷ്യൻ വെനിഷ്യൻ ചിത്രകലാവിദഗ്ദ്ധനായിരുന്ന ജിയോവന്നി ബെല്ലിനിയുടെ കീഴിൽ പരിശീലനം നേടിയിരുന്നതായി കരുതപ്പെടുന്നു. ക്ലാസ്സിക്കൽ കലയുടെയും മൈക്കലാഞ്ജലോയുടെയും സ്വാധീനത്താൽ ടിഷ്യന്റെ ചിത്രങ്ങളിൽ പ്രകടമായ പരിവർത്തനം വന്നുചേർന്നു. നിറക്കൂട്ടുകളുടെ നിയന്ത്രണവും നൂതനത്വവും ടിഷ്യൻ ചിത്രങ്ങളുടെ സവിശേഷതയായി മാറിയിരുന്നു.
പുറം കണ്ണികൾ
വർഗ്ഗം:ടിഷ്യൻ ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
പറയർ
കേരളത്തിലെ നവോത്ഥാന പ്രസ്ഥാനത്തിൽ പറയ സമുദായത്തിന് സവിശേഷ പ്രാധാന്യമുണ്ട്.കേരളത്തിൽ ആദ്യമായി സമുദായ അടിസ്ഥാനത്തിൽ സംഘടിച്ചതു പറയർ(സാംബവർ ). 1911 ആഗസ്ത് 29 ന് ബ്രഹ്മ പ്രത്യക്ഷ സാധുജന പറയർ സംഘം രൂപീകൃതമായി. തിരുവിതാംകൂർ ശ്രീമൂലംപ്രജാ സഭാ അംഗമായിരുന്ന കാവാരികുളം കണ്ടൻ കുമാരൻ ആദ്യ പ്രസിഡന്റും ആരുകാട്ട് ഊപ്പ ജനറൽ സെക്രട്ടറിയുമായി ആണ് സംഘം രൂപീകരിച്ചത്.ആത്മബോധോദയ സംഘം സ്ഥാപകൻ ശുഭാനന്ദ ഗുരുദേവൻ, പ്രത്യക്ഷ രക്ഷാ ദൈവസഭ സ്ഥാപകൻ ശ്രീകുമാരഗുരു ദേവൻ എന്നിവരെല്ലാം കേരള ചരിത്രത്തിൽ മാറ്റം വരുത്തിയ പറയർക്കിടയിൽ നിന്നും ഉയർന്ന് വന്ന നവോത്ഥാന നായകർ ആണ്.
തമിഴ്നാട്ടിലും കേരളത്തിലുമായി പടർന്നു കിടക്കുന്നതാണ് ഇവരുടെ സമൂഹം. ഇളയരാജ ,കസ്തൂരിരാജ, ധനുഷ്, യുവൻ ശങ്കർ രാജ, വെങ്കട്ട് പ്രഭു, ഗായകൻ ദേവ ,കലാഭവൻ മണി ,നെയ്യാറ്റിൻകര വാസുദേവൻ തുടങ്ങി ഒട്ടനവധി കലാകാരൻമാർ പറയ സമുദായത്തിൽ നിന്ന് നമ്മുക്ക് കാണാൻ കഴിയും.
അരിവാൾ കോശ വിളർച്ച
ജനിതക കാരണങ്ങളാൽ ചുവന്ന രക്തകോശങ്ങൾക്കുണ്ടാകുന്ന അസാധാരണ രൂപമാറ്റത്താൽ സംഭവിക്കുന്ന രോഗമാണ് അരിവാൾ രോഗം  അഥവാ അരിവാൾ കോശ വിളർച്ച (Sickle-cell disease :SCD). മലമ്പനി ഉണ്ടാകുന്ന ഉഷ്ണ, ഉപോഷ്ണ മേഖലകളിൽ ഈ രോഗം കണ്ടുവരുന്നു. കേരളത്തിൽ വയനാട്ടിലും  അട്ടപ്പാടിയിലും ഉള്ള  ആദിവാസികളിലും ഗോത്ര വർഗ്ഗക്കാരിലും  ഈ രോഗം കൂടുതലായി കാണപ്പെടുന്നു. പ്രധാനമായും വയനാടൻ ചെട്ടി സമുദായക്കാരിലും, കുറുമ,മൂപ്പൻ, കുറിച്യ വിഭാഗക്കാരിലണ് ഈ രോഗം കൂടുതലായും കണ്ടുവരുന്നത്.
പറയർ
മറ്റ് പ്രശസ്ത വ്യക്തികൾ:
അരിവാൾ കോശ വിളർച്ച
രോഗ ലക്ഷണങ്ങൾ
ശരീരത്തിലെ ചുവന്ന രക്താണുക്കൾ രൂപം മാറി അരിവാൾ രൂപത്തിലായി ഇലാസ്തികത നഷ്ടപ്പെട്ട് ഉണ്ടാകുന്ന രോഗാവസ്ഥക്കാണ്‌   അരിവാൾ രോഗം (Sickle-cell anemia) എന്നു പറയുന്നത്. പാരമ്പര്യമായി ഈ രോഗഘടന സിദ്ധിച്ചിട്ടുള്ള വ്യക്തിക്ക് മഴയോ, തണുപ്പോ ഏറ്റാൽ ശക്തമായ പനിയും അസഹ്യമായ വേദനയും ഉണ്ടാകുന്നു. നല്ല ആരോഗ്യവും കായിക ശേഷിയും പുറമേക്ക് തോന്നിക്കുന്നവർ പോലും ഈ രോഗം പ്രകടമായാൽ പെട്ടെന്ന് മരണപ്പെടുന്നു. ഇവർക്ക് ഗുരുതരമായ മറ്റു പല രോഗങ്ങളും ബാധിച്ചു അകാല മരണകാരണത്തിന് ഇടയാകാറുണ്ട്. ഇവർക്ക് സ്ഥിരമായുള്ള വേദനാസംഹാരികളുടെ ഉപയോഗം മൂലം പിന്നീട് അവയുടെ ഫലം ഏൽക്കാതെ വരികയും രോഗിയുടെ അന്ത്യനാളുകളിൽ തീവ്രവേദനയോടു കൂടി മരണം സംഭവിക്കുകയും ചെയ്യുന്നു.
പറയർ
RLV രാമകൃഷ്ണൻ
അരിവാൾ കോശ വിളർച്ച
രോഗ നിർണയം
രോഗനിർണയം നടത്തുന്നതിനുള്ള സൗകര്യം കേരളത്തിൽ കോഴിക്കോട് മെഡിക്കൽ കോളേജ്, മാനന്തവാടിയിലുള്ള വയനാട് ജില്ലാ ആശുപത്രി, സുൽത്താൻ ബത്തേരി താലൂക്ക് ആശുപത്രി എന്നിവിടങ്ങളിൽ മാത്രമേയുള്ളു. . മലമ്പനിയെ ചെറുക്കാൻ വേണ്ടി, മലമ്പനി ബാധിതമായ പ്രദേശങ്ങളിലെ ജനങ്ങളുടെ ജനിതക  ഘടനയിൽ വന്ന മാറ്റങ്ങളാണ് അരിവാൾ രോഗത്തിനു കാരണമാകുന്നതെന്ന് കരുതുന്നു.
പറയർ
A കുഞ്ഞിരാമൻ
അരിവാൾ കോശ വിളർച്ച
ചികിത്സ
അരിവാൾ രോഗം ചികിത്സിച്ച് ഭേദമാക്കാൻ കഴിയില്ല. ഫോളിക്ക് ആസിഡ് വിറ്റാമിനാണ് രോഗത്തിന്റെ തീവ്രത കുറയ്ക്കാൻ നൽകാറ്. കുട്ടികളിൽ അസ്ഥി മജ്ജ മാറ്റിവയ്ക്കൽ ശസ്ത്രക്രിയ ഫലം കണ്ടിട്ടുണ്ട്. നിക്കോസാൻ പോലുള്ള ഫൈറ്റോകെമിക്കലുകൾ ഉപയോഗിച്ചുള്ള ചികിത്സ ശൈശവഘട്ടത്തിലാണ്. ജീൻ തെറാപ്പികൊണ്ടും ചികിത്സ സാധ്യമാണെങ്കിലും ഈ സാങ്കേതികവിദ്യയും പരീക്ഷണഘട്ടത്തിലാണ്.
കലയിലും സംസ്കാരത്തിലും
അരിവാൾ കോശ വിളർച്ചാരോഗികളുടെ ജീവിതവും അതുമായി ബന്ധപ്പെട്ട പ്രശ്നങ്ങളും ഒരു പ്രേമ കഥയിലൂടെ അവതരിപ്പിക്കുന്ന ഒരു നോവലാണ് അരിവാൾ ജീവിതം. കേരള ഭാഷാഇൻസ്റ്റിറ്റ്യൂട്ടിന്റെ 2010-ലെ വൈക്കം മുഹമ്മദ് ബഷീർ സ്മാരക അവാർഡ് അരിവാൾ ജീവിതത്തത്തിനാണു ലഭിച്ചത്. . നോവലിസ്റ്റ് നവാഗതനായ ജോസ് പാഴൂക്കാരൻ. വയനാട് ജില്ലാ അരിവാൾ രോഗി കൂട്ടായ്മ എന്ന പേരിൽ ഒരു സംഘടന പ്രവർത്തിക്കുന്നുണ്ട്. അതിന്റെ പ്രസിഡന്റായ ശ്രീ. ശിവരാജന്റെയും ജഗന്തിയുടെയും കഥയാണു നോവലായി അവതരിപ്പിക്കുന്നത്. . അരിവാൾ രോഗികളുടെ പ്രശ്നം പൊതുശ്രദ്ധയിൽകൊണ്ടു വരിക എന്നതാണു നോവലിസ്റ്റിന്റെ ലക്ഷ്യം.
പറയർ
ജാസി ഗിഫ്റ്റ്
അരിവാൾ കോശ വിളർച്ച
പുറത്തേക്കുള്ള കണ്ണികൾ
ജഗന്തിയെന്ന പെണ്ണ് വർഗ്ഗം:രക്തസംബന്ധിയായ രോഗങ്ങൾ
പറയർ
ലെനിൻ രാജേന്ദ്രൻ
തിരുവള്ളുവർ
ഡോ.കെ.ആർ വിശ്വംഭരൻ
ദാസ്ക്കരൻ BA
ഡോ.സി.സി പ്രസാദ്
വെണ്ണിക്കുളം മാധവൻ
ഐ.ബാബു കുന്നത്തൂർ
കെ.എ നാരായണൻ
സംസ്കാരം
പറയരുടെ ഒരു അനുഷ്ഠാന കലയാണ് മലവാഴിയാട്ടം. പറയരുടെ വീടുകളിൽ പ്രതിഷ്ഠിക്കുകയും അവർ ആരാധിക്കുകയും ചെയ്യുന്ന മാതൃദേവതയാണ് മലവാഴി. സംഗീത-നൃത്തരൂപത്തിൽ ദേവതകളെ പ്രീതിപ്പെടുത്താനാണ് മലവാഴിയാട്ടം നടത്തുന്നത്.
അവലംബം
വർഗ്ഗം:മതം വർഗ്ഗം:ജാതിവ്യവസ്ഥ വർഗ്ഗം:ദളിതർ വർഗ്ഗം:കേരളത്തിലെ ജാതികൾ
ഡോംബിക
പ്രാചീനഭാരതത്തിലെ നൃത്യ ശൈലിയിലുള്ള ഉപരൂപകങ്ങളിലൊന്നാണ് ഡോംബിക. ഡോംബി എന്നും ഡോംബിക എന്നും ഇതിന് പേരുണ്ട്. നൃത്തപ്രധാനമായതിനാൽ നടിക്കാണ് പ്രാധാന്യം. താണ്ഡവമാണ് നൃത്തപ്രധാനമായ പല ഉപരൂപകങ്ങളുടെയും ശൈലിയെന്ന് അഭിനവഗുപ്തൻ നാട്യശാസ്ത്രത്തിന്റെ വ്യാഖ്യാനഗ്രന്ഥമായ അഭിനവഭാരതിയിൽ പ്രസ്താവിക്കുന്നു. ഡോംബികയിൽ ശൃംഗാരപ്രധാനമായ നൃത്തഭേദത്തിനാണ് പ്രസക്തി. മറച്ചുവയ്ക്കുന്നത്, അനുകരിക്കുന്നത് തുടങ്ങിയ അർഥങ്ങൾ കല്പിക്കാവുന്ന 'വിഡംബി'യിൽ നിന്നാണ് ഡോംബിക എന്ന പദത്തിന്റെ നിഷ്പത്തിയെന്നു കരുതാം. നിഗൂഢമായ ഒരു സ്നേഹബന്ധം രാമൻ, സീത തുടങ്ങിയ കഥാപാത്രങ്ങളിലൂടെ ഇതിൽ അവതരിപ്പിച്ചിരിക്കുന്നു. ഈ ഭാവം പ്രതിഫലിക്കുന്ന കഥാഗാനമാണ് ഭാവാഭിനയ പ്രധാനമായ നൃത്തത്തിനടിസ്ഥാനം.
ഒരു അങ്കം മാത്രമുള്ള ഈ നൃത്ത സംഗീത നാടകത്തിന് നാല് രംഗങ്ങൾവരെയാകാം. രാജാക്കന്മാരുടേയും രാജകുമാരന്മാരുടേയും രഹസ്യസ്നേഹബന്ധങ്ങളെക്കുറിച്ചുള്ള സൂചനയും അവയെ ഉദാത്തീകരിക്കുന്ന അവതരണവും രാജപ്രശംസാപരമായ ഉപരൂപകമെന്ന സ്ഥാനം ഇതിനു നല്കി. പിന്നണിയിലെ ഗാനത്തിനനുസൃതമായി മുദ്രകളിലൂടേയും ഭാവാഭിനയത്തിലൂടേയുമാണ് കഥ അവതരിപ്പിക്കേണ്ടത്.
സാഹിത്യദർപ്പണത്തിൽ പതിനെട്ട് ഉപരൂപകങ്ങളുടെ പേരും വിവരണവും നല്കുന്നതിൽ ഡോംബിക ഉൾപ്പെടുത്തിയിട്ടില്ല. ഗാനരൂപത്തിലുള്ള സാഹിത്യത്തിനൊപ്പം ഭാവാഭിനയവും നൃത്തവും ചേർന്നുവരുന്ന പതിനാല് ഉപരൂപകങ്ങളെക്കൂടി ഇൻഡ്യൻ കാവ്യലിറ്ററേച്ചർ എന്ന കൃതിയിൽ എ.കെ. വാർഡർ വിശദീകരിച്ചിട്ടുണ്ട്. ഇതിൽ ഡോംബികയും ഉൾപ്പെടുന്നു. ചൂഡാമണി, രാണകൻ രചിച്ച ഗുണമാല എന്നിവ ഡോംബികയ്ക്കുദാഹരണങ്ങളായി അഭിനവഗുപ്തൻ രേഖപ്പെടുത്തിയിട്ടുണ്ട്
ഡോംബികയിലെ ഗാനത്തിന് സൈന്ധവ അപഭ്രംശ ഭാഷയാണ് ഉപയുക്തമായിട്ടുള്ളത് എന്ന പ്രസ്താവം ഇത് ഭാരതത്തി ന്റെ വടക്ക്പടിഞ്ഞാറൻ ഭാഗത്ത് പ്രചാരം നേടിയിരുന്ന കലാരൂപമായിരുന്നെന്നു കരുതാൻ ഉപകരിക്കുന്നു.
വർഗ്ഗം:ഇന്ത്യയിലെ നൃത്തങ്ങൾ
നാരായൺ റാണെ
2021 ജൂലൈ 7 മുതൽ രണ്ടാം നരേന്ദ്ര മോദി സർക്കാരിലെ ചെറുകിട, ഇടത്തരം സംരംഭക വകുപ്പ് മന്ത്രിയായി തുടരുന്ന മഹാരാഷ്ട്രയിൽ നിന്നുള്ള മുതിർന്ന ബി.ജെ.പി നേതാവാണ് '''നാരായൺ റാണെ. (ജനനം:10 ഏപ്രിൽ 1952)''' ആറ് തവണ നിയമസഭയിലും ഒരു തവണ നിയമസഭ കൗൺസിലിലും അംഗമായി നാല് തവണ സംസ്ഥാന കാബിനറ്റ് വകുപ്പ് മന്ത്രിയായ നാരായൺ റാണെ 1999 ഫെബ്രുവരി ഒന്ന് മുതൽ ഒക്ടോബർ 17 വരെ മഹാരാഷ്ട്രയുടെ മുഖ്യമന്ത്രിയായും പ്രവർത്തിച്ചിട്ടുണ്ട്.
ജീവിതരേഖ
മഹാരാഷ്ട്രയിലെ മുംബൈ നഗരത്തിലെ ചെമ്പൂരിൽ തത്തു സീതാറാം റാണെയുടേയും ലക്ഷ്മിഭായിയുടേയും മകനായി 1952 ഏപ്രിൽ പത്തിന് ജനിച്ചു. പ്രാഥമിക വിദ്യാഭ്യാസം നേടാതെ പതിനൊന്നാം ക്ലാസിൽ വച്ച് പഠനം നിർത്തി രാഷ്ട്രീയത്തിലേക്കിറങ്ങി.
രാഷ്ട്രീയ ജീവിതം
1968-ൽ ശിവസേനയിൽ ചേർന്ന റാണെ ചെമ്പൂരിലെ തൻ്റെ പട്ടണത്തിൽ ശാഖാ പ്രമുഖനായിട്ടാണ് പൊതുരംഗത്ത് എത്തിയത്. 1985 മുതൽ 1990 വരെ ശിവസേന ടിക്കറ്റിൽ കൊപാർഗൺ മുൻസിപ്പൽ കൗൺസിൽ അംഗമായി തിരഞ്ഞെടുക്കപ്പെട്ടു.
1990-ലെ നിയമസഭ തിരഞ്ഞെടുപ്പിൽ മാവിലോണിൽ നിന്ന് ആദ്യമായി നിയമസഭാംഗമായി തിരഞ്ഞെടുക്കപ്പെട്ടു. 1999 ഫെബ്രുവരി ഒന്ന് മുതൽ ഒക്ടോബർ 17 വരെ ചെറിയൊരു കാലയളവിൽ മഹാരാഷ്ട്ര മുഖ്യമന്ത്രിയായും പ്രവർത്തിച്ചു.
1968-ൽ തൻ്റെ പതിനാറാം വയസിൽ ശിവസേനയിൽ അംഗമായ റാണെ 2005-ൽ ഉദ്ദവ് താക്കറെയുമായുള്ള അഭിപ്രായ വ്യത്യാസത്തെ തുടർന്ന് പാർട്ടിയിൽ നിന്ന് രാജിവച്ചു. തുടർന്ന് 2005-ൽ കോൺഗ്രസ് പാർട്ടിയിൽ ചേർന്ന റാണെ മൂന്നു തവണ കാബിനറ്റ് വകുപ്പ് മന്ത്രിയായി.
1990, 1995, 1999, 2004, 2009 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പുകൾ തുടർച്ചയായി ജയിച്ച് നിയമസഭാംഗമായ റാണെയ്ക്ക് 2014-ലെ നിയമസഭ തിരഞ്ഞെടുപ്പിൽ ജയിക്കാനായില്ല.
പിന്നീട് 2016-2017 കാലയളവിൽ നിയമസഭ കൗൺസിൽ അംഗമായി തിരഞ്ഞെടുക്കപ്പെട്ടെങ്കിലും കോൺഗ്രസ് പാർട്ടിയിൽ നിന്നും നിയമസഭ കൗൺസിലിൽ നിന്നും 2017-ൽ രാജിവച്ച് തൊട്ടടുത്ത വർഷം 2018-ൽ സ്വന്തമായി പാർട്ടി രൂപീകരിച്ചു ബി.ജെ.പിയ്ക്ക് പിന്തുണ പ്രഖ്യാപിച്ചു.
2018 മുതൽ റാണെ ബി.ജെ.പി ടിക്കറ്റിൽ രാജ്യസഭാംഗമായി. 2019 ഒക്ടോബർ 15ന് ബി.ജെ.പിയിൽ ചേർന്ന റാണെ നിലവിൽ രണ്ടാം നരേന്ദ്ര മോദി മന്ത്രിസഭയിലെ ചെറുകിട ഇടത്തരം സംരഭക വകുപ്പ് മന്ത്രിയായി തുടരുന്നു.
പ്രധാന പദവികളിൽ
അവലംബം
വർഗ്ഗം:മഹാരാഷ്ട്രയിലെ മുഖ്യമന്ത്രിമാർ വർഗ്ഗം:ജീവിച്ചിരിക്കുന്ന പ്രമുഖർ
സലൈൻ നദി (ഇല്ലിനോയി)
സലൈൻ നദി {Saline River (Illinois)} അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തിന്റെ തെക്കൻ ഇല്ലിനോയി ഭൂപ്രദേശത്തുകൂടി ഒഴുകുന്ന ഏകദേശം 27 മൈൽ (43 കിലോമീറ്റർ) നീളമുള്ള ഒഹായോ നദിയുടെ ഒരു പോഷകനദിയാണ്. തെക്കുകിഴക്കൻ ഇല്ലിനോയിയുടെ ഒരു വലിയ ഭാഗത്തുകൂടി കടന്നുപോകുന്ന ഈ നദിയ്ക്ക് ഏകദേശം, 1,762 ചതുരശ്ര മൈൽ (4,564 ചതുരശ്ര കിലോമീറ്റർ) നീർത്തടമുണ്ട്. സലൈൻ വാലിക്കുള്ളിലായി സ്ഥിതിചെയ്യുന്ന ഈ നദിയുടെ പ്രധാന പോഷകനദികളിൽ സൗത്ത് ഫോർക്ക്, മിഡിൽ ഫോർക്ക്, നോർത്ത് ഫോർക്ക് എന്നിവ ഉൾപ്പെടുന്നു. 19 -ആം നൂറ്റാണ്ടിന്റെ തുടക്കത്തിൽ ഇവിടെനിന്നുള്ള നിരവധി ലവണ ഉറവകളിൽനിന്ന് വാണിജ്യപരമായി ഉപ്പ് വേർതിരിച്ചെടുത്തിരുന്ന ഈ നദി തദ്ദേശീയ അമേരിക്കൻ വർഗ്ഗക്കാർക്കും ആദ്യകാല കുടിയേറ്റക്കാർക്കുമിടയിൽ സുപ്രധാനമായി കണക്കാക്കിയിരുന്നു.
സാരസ കൊക്ക്
നീണ്ട കഴുത്തുകളോടും, കാലുകളോടും കൂടിയ ഒരിനം ക്രൗഞ്ചപക്ഷിയാണ് സാരസ കൊക്ക്. ഇന്ത്യൻ ഉപഭൂഖണ്ഡം, തെക്കുകിഴക്കേ ഏഷ്യ, ഓസ്ട്രേലിയ എന്നിവിടങ്ങളിൽ കണ്ടുവരുന്നു. മീൻ, ഉഭയജീവികൾ, ഷഡ്‌പദങ്ങൾ, ധാന്യങ്ങൾ, കായകൾ എന്നിവയാണ്‌ ഇവയുടെ ആഹാരം. ലഘുചിത്രം|Head-closeup ലഘുചിത്രം|Head-closeup-2 ലഘുചിത്രം|Courtship call ലഘുചിത്രം|Courtship dance ലഘുചിത്രം|Courtship dance ലഘുചിത്രം|Courtship call ലഘുചിത്രം|Courtship dance
വിനി വിശ്വലാൽ
ശ്രീനാഥ് രാജേന്ദ്രൻ സംവിധാനം ചെയ്തു ദുൽക്കർ സൽമാൻ, സണ്ണി വെയ്ൻ എന്നിവർ കേന്ദ്ര കഥാപാത്രങ്ങൾ ആയി 2012-ൽ പുറത്തിറങ്ങിയ സെക്കന്റ് ഷോ എന്ന ചിത്രത്തിലൂടെ തിരക്കഥ രചയിതാവായി അരങ്ങേറ്റം. കൂതറ, തീവണ്ടി എന്നീ ചിത്രങ്ങൾക്കും തൂലിക ചലിപ്പിച്ചു.
വ്യക്തി ജീവിതം
1984 ഒക്ടോബർ 20-ന് ജനിച്ച വിനിയുടെ മാതാപിതാക്കൾ വിശ്വനാഥപിള്ളയും നിർമലാദേവിയുമാണ്. ബി ടെക് ബിരുദധാരിയാണ് വിനി വിശ്വലാൽ. സോഫ്റ്റ്‌വെയർ എഞ്ചിനീയറായ റിനിഷയാണ് ഭാര്യ(2013ൽ വിവാഹിതരായി). യുവ അമേയ മകളാണ്.
സിനിമ ജീവിതം
ശ്രീനാഥ്‌ രാജേന്ദ്രൻ സംവിധാനം ചെയ്തു ദുൽക്കർ സൽമാൻ, സണ്ണി വെയ്ൻ, ഗൗതമി നായർ എന്നിവർ കേന്ദ്ര കഥാപാത്രങ്ങൾ ആയി 2012ൽ പുറത്തിറങ്ങിയ സെക്കന്റ് ഷോ എന്ന ചിത്രത്തിലൂടെ തിരക്കഥാകൃത്തായി അരങ്ങേറി. പിന്നീട് കൂതറ, തീവണ്ടി  എന്നീ ചിത്രങ്ങൾക്ക് വേണ്ടിയും തൂലിക ചലിപ്പിച്ചു. തീവണ്ടി(2018), കൽക്കി(2019) എന്നീ ചിത്രങ്ങളിൽ അഭിനയിച്ചിട്ടുമുണ്ട്.
പുറത്തേക്കുള്ള കണ്ണികൾ
വർഗ്ഗം:1985-ൽ ജനിച്ചവർ
കേരളസംസ്ഥാന ടെലിവിഷൻ പുരസ്കാരം 2000
കേരള സംസ്ഥാന ടെലിവിഷൻ പുരസ്കാരം-2000-ൽ സമക്ഷം മികച്ച ടെലിസീരിയൽ ആയും സംവിധായകൻ ഡോ.എസ്. ജനാർദ്ദനൻ മികച്ച സംവിധായകനായും തിരഞ്ഞെടുത്തു. മികച്ച ടെലിഫിലിമായി വിജി തമ്പി സംവിധാനം ചെയ്ത ആനിയും മികച്ച നടിയായി താരാ കല്യാൺ നടനായി ശ്രീനാഥ് എന്നിവരേയും തിരഞ്ഞെടുത്തതായി സാംസ്കാരിക വകുപ്പ് മന്ത്രി ജി. കാർത്തികേയൻ പ്രഖ്യാപിച്ചു. ചടങ്ങിൽ ചലച്ചിത്ര അക്കാദമി ചെയർമാൻ അടൂർ ഗോപാലകൃഷ്ണൻ സെക്രട്ടറി മോഹൻ കുമാർ എന്നിവരും ഓരോ വിഭാഗത്തിന്റേയും ജൂറി അദ്ധ്യക്ഷന്മാരും പങ്കെടുത്തു. . 13 ടെലി സീരിയലുകൾ, 35 ഡോക്യുമെന്ററികൾ, സമകാലിക വിഷയങ്ങളെ സംബന്ധിച്ച 15 പരിപാടികൾ, 17 ടെലിഫിലിമുകൾ, 8 കുട്ടികളുടെ പരിപാടികൾ, 3 വാർത്താവതരണം 7 ടെലിവിഷൻ സംബന്ധമായ രചനകൾ എന്നിങ്ങനെയായിരിക്കുന്നു അപേക്ഷകൾ. കഥാ വിഭാഗത്തിൽ കെ.ജി. ജോർജ്ജ്, കഥേതര വിഭാഗത്തിൽ ഡോ.വി. രാജകൃഷ്ണൻ, രചന വിഭാഗത്തിൽ പി.കെ. വേണുകുട്ടൻ നായർ എന്നിങ്ങനെയായിരുന്നു ജൂറി അദ്ധ്യക്ഷന്മാർ.
അവലംബം
വർഗ്ഗം:കേരളസംസ്ഥാന ടെലിവിഷൻ പുരസ്കാരം
മാനസി പ്രധാൻ
ഇന്ത്യയിൽ നിന്നുമുള്ള ഒരു വനിതാക്ഷേമ പ്രവർത്തകയാണ് മാനസി പ്രധാൻ (ജനനം 1962 ഒക്ടോബർ 4). 2013 ലെ റാണി ലക്ഷ്മിഭായ് സ്ത്രീ ശക്തി പുരസ്കാരം മാനസി പ്രധാൻനു ലഭിച്ചു. സ്ത്രീകൾക്കെതിരേയുള്ള അക്രമങ്ങൾ അവസാനിപ്പിക്കുക എന്ന ലക്ഷ്യത്തോടെ, ഹോണർ ഫോർ വുമൺ നാഷണൽ കാംപെയിൻ എന്ന ദേശീയ സംഘടന ആരംഭിച്ചത് മാനസിയുടെ നേതൃത്വത്തിലാണ്. 2011 ലെ ഔട്ട്സ്റ്റാന്റിങ് വുമൺ പുരസ്കാരം, മിഷണറീസ് ഓഫ് ചാരിറ്റിയിലെ സിസ്റ്റർ മേരി പ്രേമയുമായി മാനസി പങ്കുവെച്ചു.
ഇരുപത്തൊന്നാം നൂറ്റാണ്ടിലെ വനിതാവിമോചന മുന്നേറ്റത്തിന്റെ മുൻനിര പ്രവർത്തകരിലൊരാളാണ് മാനസി. വനിതാ വിമേോചനത്തിനുവേണ്ടി പ്രവർത്തിക്കുന്ന അന്താരാഷ്ട്രസംഘടനകളിലും, പ്രസിദ്ധീകരണങ്ങളിലും നിറഞ്ഞ സാന്നിദ്ധ്യമാണ് മാനസി.
ആദ്യകാല ജീവിതം
ഒഡീഷയിലെ കോർദ ജില്ലയിലുള്ള വിദൂരഗ്രാമമായ ആയതൂരിലെ ഒരു സാധാരണകുടുംബത്തിലാണ് മാനസി ജനിച്ചത്. ഹേമലത പ്രധാനും, ഗോധാബരീഷ് പ്രധാനുമായിരുന്നു മാതാപിതാക്കൾ. നാലു മക്കളിൽ ഏറ്റവും മുതിർന്ന ആളായിരുന്നു മാനസി. രണ്ട് അനിയത്തിമാരും, ഒരു അനിയനുമായിരുന്നു മാനസിയുടെ സഹോദരങ്ങൾ. പെൺകുട്ടികളുടെ വിദ്യാഭ്യാസം എന്നത് വിലക്കപ്പെട്ടിരുന്ന ഒരു സ്ഥലമായിരുന്നു ആയതൂർ ഉൾപ്പെടുന്ന ബാണാപുർ. പ്രാഥമിക വിദ്യാഭ്യാസത്തിനുശേഷം, തന്റെ വിദ്യാഭ്യാസം നിറുത്തേണ്ടി വരുമോ എന്നു മാനസി ഭയന്നിരുന്നു. പോയി വരാവുന്ന ദൂരത്തിൽ ഹൈസ്കൂളുകൾ ഒന്നും തന്നെ ആ ഗ്രാമത്തിൽ ഉണ്ടായിരുന്നില്ല. ഏറ്റവും അടുത്തുള്ള ഹൈസ്കൂൾ പതിനഞ്ചു കിലോമീറ്റർ അകലെയായിരുന്നു. നിശ്ചയദാർഢ്യം കൈവിടാതിരുന്ന മാനസി ദിവസേന അത്രയും ദൂരം യാത്രചെയ്ത് പഠിച്ച് തന്റെ ഗ്രാമത്തിലെ ഹൈസ്കൂൾ വിദ്യാഭ്യാസം നേടുന്ന ആദ്യത്തെ പെൺകുട്ടി എന്ന ബഹുമതിനേടി.
മാനസിയുടെ ഉന്നതവിദ്യാഭ്യാസത്തെക്കരുതി, ആ കുടുംബം അടുത്ത നഗരമായ പുരിയിലേക്ക് താമസം മാറി. കൃഷിയിൽ നിന്നുമുള്ള തുഛമായ വരുമാനം കൊണ്ട് ആ കുടുംബത്തിനു കഴിയാനാകുമായിരുന്നില്ല. പ്രീഡിഗ്രി വിദ്യാഭ്യാസം കഴിഞ്ഞതോടെ, കുടുംബത്തെ സഹായിക്കാനായും, തന്റെ പഠനം തുടരാനുമായി മാനസി ചെറിയ ജോലികൾക്കായി പോയി തുടങ്ങി. സാമ്പത്തികശാസ്ത്രത്തിൽ ബിരുദവും, ഒഡീഷ സാഹിത്യത്തിൽ ബിരുദാനന്തരബിരുദവും മാനസി കരസ്ഥമാക്കി. ജി.എം ലോ കോളേജിൽ നിന്നും നിയമത്തിലും മാനസി ബിരുദം നേടി.
ഔദ്യോഗിക ജീവിതം
ഒഡീഷ സർക്കാരിന്റെ സാമ്പത്തിക വകുപ്പിലും, ആന്ധ്രാ ബാങ്കിലും മാനസി കുറച്ചു കാലം ജോലി ചെയ്തിരുന്നു. വ്യവസായം തുടങ്ങാനായി ഈ രണ്ടു ജോലികളും മാനസി ഉപേക്ഷിച്ചു. ഒക്ടോബർ 1983 നു തന്റെ ഇരുപത്തിഒന്നാമത്തെ വയസ്സിൽ മാനസി ഒരു പ്രിന്റിങ് പ്രസ്സ് ആരംഭിച്ചു. പ്രസ്സ് അഭൂതപൂർവ്വമായി വളർച്ച കൈവരിക്കുകയും, മാനസി അക്കാലത്തെ അറിയപ്പെടുന്ന ഒരു സംരംഭക ആയി തീരുകയും ചെയ്തു.
സാമൂഹ്യപ്രവർത്തനം
പെൺകുട്ടികൾക്ക് വിദ്യാഭ്യാസം ഉറപ്പു വരുത്തുക എന്ന ഉദ്ദേശ്യത്തോടെ 1987ൽ മാനസി OYSS Women എന്ന ലാഭേച്ഛയില്ലാതെ പ്രവർത്തിക്കുന്ന ഒരു സംഘടന രൂപീകരിച്ചു. നേതൃത്വപരിശീലനം, വിദ്യാഭ്യാസം, തൊഴിലധിഷ്ഠിത വിദ്യാഭ്യാസം, സ്വയംപ്രതിരോധം എന്നിങ്ങനെ വിവിധ മേഖലകളിലായി ഈ സംഘടന പരിശീലനം നൽകി. ആത്മവിശ്വാസത്തോടെ ജീവിക്കാനും, സ്വന്തം മേഖല തിരഞ്ഞെടുക്കാനും ഈ പ്രവർത്തനങ്ങൾ ആയിരക്കണക്കിനു പെൺകുട്ടികൾക്ക് സഹായമായി.
അവലംബം
വർഗ്ഗം:1962-ൽ ജനിച്ചവർ വർഗ്ഗം:ഒക്ടോബർ 4-ന് ജനിച്ചവർ വർഗ്ഗം:ഫെമിനിസ്റ്റുകൾ വർഗ്ഗം:വനിതാ സംരംഭകർ
ശങ്കർ ഗുഹ നിയോഗി
സാമൂഹ്യപ്രവർത്തകനും ട്രേഡ് യൂണിയൻ നേതാവുമായിരുന്നു ശങ്കർ ഗുഹ നിയോഗി (14 ഫെബ്രുവരി 1943 – 28 സെപ്റ്റംബർ 1991). ഛത്തീസ്‌ഗ‍ഡ് മുക്തി മോർച്ച എന്ന സംഘടന സ്ഥാപിച്ചു. 1990ൽ ഭീലായിലെ യൂണിയൻ ഓഫീസിൽ വച്ച് അദ്ദേഹം വധിക്കപ്പെട്ടു.
ജീവിതരേഖ
കെമിക്കൽ എഞ്ചിനീയറായി വിദ്യാഭ്യാസം പൂർത്തീകരിച്ച ശേഷം സ്റ്റീൽ പ്ലാന്റിൽ തൊഴിലാളിയായും ഖനിത്തൊഴിലാളികളുടെ സംഘടനാ നേതാവായും പ്രവർത്തിച്ചു. അദ്ദേഹത്തിന്റെ നേതൃത്വത്തിൽ രൂപംകൊണ്ട ഛത്തീസ്ഗഢ് മൈൻസ് ശ്രമിക് സംഘ് എന്ന സംഘടന, ഖനനത്തിന്റെ ചില മേഖലകളിൽ യന്ത്രവൽക്കരണം നടത്താനുള്ള നീക്കത്തിനെതിരെ ശക്തമായ സമരം നടത്തി. പിന്നീട് ഛത്തീസ്ഗഢ് മുക്തി മോർച്ച എന്ന രാഷ്ട്രീയ സംഘടന രൂപീകരിച്ചു.
ഛത്തീസ്ഗഢ് മുക്തി മോർച്ച
ഭിലായ് സ്റ്റീൽ പ്ലാന്റിനു വേണ്ടി ഇരുമ്പയിര് ഖനനം ചെയ്യുന്ന റജറാ ഖനി തൊഴിലാളികളുടെ ഉന്നമനത്തിനു വേണ്ടി രൂപീകരിച്ച ഈ സംഘടന ഇപ്പോൾ റജറാ പട്ടണത്തിന്റെ വികസനത്തിനു വേണ്ടിയും പ്രവർത്തിക്കുന്നു.
അവലംബം
വർഗ്ഗം:1943-ൽ ജനിച്ചവർ വർഗ്ഗം:1991-ൽ മരിച്ചവർ വർഗ്ഗം:സാമൂഹ്യപ്രവർത്തകർ വർഗ്ഗം:തൊഴിലാളി സംഘടനാനേതാക്കൾ വർഗ്ഗം:കൊല ചെയ്യപ്പെട്ട രാഷ്ട്രീയ പ്രവർത്തകർ
മാസീവ് ഓപൺ ഓൺലൈൻ കോഴ്സ്
ലഘുചിത്രം|"MOOC, ഓരോ അക്ഷരവും നെഗോഷ്യബിൾ" എന്ന തലക്കെട്ടിലുള്ള പോസ്റ്റർ, "മാസിവ് ഓപ്പൺ ഓൺലൈൻ കോഴ്സ്" എന്ന വാക്കുകളുടെ അർത്ഥം പര്യവേക്ഷണം ചെയ്യുന്നു ഓൺ ലൈനിലൂടെ അനേകമാളുകൾക്ക് ഒരേ സമയം പങ്കെടുക്കാനാവുന്ന പഠന രീതിയാണ് മാസീവ് ഓപ്പൺ ഓൺലൈൻ കോഴ്സ് (മൂക്). പ്രയാസമേറിയ പാഠഭാഗങ്ങൾ വിദ്യാർഥികൾക്ക് എളുപ്പത്തിൽ മനസ്സിലാക്കാവുന്ന വിധത്തിൽ ഗ്രാഫിക്‌സുകളും അനിമേഷനുകളും ഉപയോഗിച്ചാണ്. വീഡിയോയിൽ തയ്യാറാക്കിയ പാഠഭാഗങ്ങളുമുണ്ട്. ഓൺലൈനായോ അല്ലാതെയോ പരീക്ഷ നടത്തും. 2006 ൽ ആരംഭിച്ച മൂക് കോഴ്സുകൾക്ക് 2012 ഓടെ വലിയ പ്രചാരം ലഭിച്ചു.
ആദ്യകാല മൂക് കോഴ്സുകൾ സ്വതന്ത്ര ഉള്ളടക്കത്തിലുള്ള സാമഗ്രികൾ വികസിപ്പിക്കുന്നതിന്റെ പ്രാധാന്യം ചൂണ്ടിക്കാണിച്ചിരുന്നു. പകർപ്പവകാശം ഉള്ള ഉള്ളടക്കം തന്നെ വിദ്യാർത്ഥികൾക്ക് സൗജന്യമയി ലഭ്യമാക്കുന്നു.
ആദ്യകാല ശ്രമങ്ങൾ
ഓപൺ എജുക്കേഷൻ റിസോഴ്സസ് മുന്നേറ്റവുമായി ബന്ധപ്പെട്ടാണ് ആദ്യ കാല മൂക് കോഴ്സുകൾ ആവിർഭവിക്കുന്നത്. ക്ലാസിലെ വിദ്യാർത്ഥികളുടെ എണ്ണവും പഠന നേട്ടവും തമ്മിൽ ബന്ധമില്ലെന്ന് ഗവേഷകർ കണ്ടെത്തിയിരുന്നു. 2008ൽ പ്രിൻസ്​ എഡ്വാർഡ് ​ ​ഐലൻറ്​ യൂനിവേഴ്​സിറ്റിയിലെ ഡേവ്​ കോർമിയറാണ്​ മൂക്​ എന്ന വാക്ക്​ ആദ്യമായി ഉപയോഗിക്കുന്നത്​.
cMOOCs ഉം xMOOCs
ഇടത്ത്‌|ലഘുചിത്രം|MOOCs and Open Education Timeline (updated 2015 version) മൂകിന്റെ വികസനത്തോടെ വ്യത്യസ്ത മാതൃകകൾ പ്രയോഗത്തിൽ വന്നു. പ്രധാനമായും കണക്റ്റിവിസ്റ്റ് ദർശനത്തിനു പ്രാധാന്യം നൽകുന്ന ഒന്നും നിലവിലുള്ള കോഴ്സുകൾക്കു സമാനമായ മറ്റൊന്നും ആയി അവ രൂപപ്പെട്ടു. ഇവയ്ക്ക്  "cMOOCs" എന്നും "xMOOCs" എന്നും  പേര് നൽകപ്പെട്ടു.
മൂക് സേവനദാതാക്കളുടെ ആവിർഭാവം
ന്യൂയോർക്ക് ടൈംസിന്റെ അഭിപ്രായ പ്രകാരം 2012  "മൂക്കിന്റെ ("MOOC")വർഷമായിരുന്നു. പ്രധാന സർവകലാശാലകളിൽ പലരും കോഴ്സ്ഇറാ(Coursera), ഉഡാസിറ്റി (Udacity), എഡ്എക്സ്(edX) തുടങ്ങി പലരും ഈ സംരംഭവുമായി ബന്ധപ്പെട്ട് പ്രവർത്തിക്കാൻ മുന്നോട്ടു വന്നു. ലഘുചിത്രം|Dennis Yang, President of MOOC provider Udemy has suggested that MOOCs are in the midst of a hype cycle, with expectations undergoing a wild swing.  2012 ൽ എം.ഐ.ടി, വാണിജ്യേച്ഛയില്ലാത്ത MITx എന്ന സംരംഭത്തിനു തുടക്കമിട്ടു. ആദ്യ കോഴ്സ്, 6.002x, മാർച്ച് 2012 ൽ ആരംഭിച്ചു. ഹാർവാഡ് സർവകലാശാല എഡ്എക്സ്(edX)എന്ന പേരിലും കാലിഫോർണിയ സർവകലാശാല, ടെക്സാസ് സർവകലാശാല എന്നിവയും ഈ സംരംഭത്തിൽ ചേർന്നു.
സെപ്റ്റംബർ 2013, ൽ എഡ്എക്സ്(edX) ഗൂഗിളുമായി ചേർന്ന് MOOC.org ആരംഭിച്ചു. ചൈനയിലെ സിങ്വാ സർവകലാശാല, സ്വതന്ത്ര എഡ്എക്സ് പ്ലാറ്റ് ഫോം ഉപയോഗിച്ചുള്ള   XuetangX.com ഒക്ടോബർ 2013 ന് ആരഭിച്ചു.
വിമർശനങ്ങളും വെല്ലുവിളികളും
The MOOC Guide suggests six possible challenges for cMOOCs:
സ്രോതസ്സുകൾ
open licenseWikipedia:Adding open license text to Wikipediareusing text from Wikipedia
അവലംബം
വർഗ്ഗം:സ്വതന്ത്ര സോഫ്റ്റ്‌വെയർ വർഗ്ഗം:ഉന്നത വിദ്യാഭ്യാസം
ജാവേദ്‌ ഹബീബ്
ബാബരി മസ്ജിദ്‌ തകർക്കപ്പെട്ട ശേഷം സ്ഥാപിക്കപ്പെട്ട ബാബരി ആക്ഷൻ കൗൺസിൽ സ്ഥാപകാംഗവും ഉർദു വാരിക ഹുജൂമിന്റെ പത്രാധിപരും മികച്ച വാഗിമിയുമായ വ്യക്തിയായിരുന്നു ജാവേദ് ഹബീബ്. രാജസ്ഥാനിലെ ടോങ്ക് ജില്ലയിലാണ് ജനനം. 1977-78 കാലത്ത് അലീഗഡ്‌ യൂനിവേഴ്സിറ്റിയിൽ വിദ്യാർഥി യൂണിയൻ പ്രസിഡന്റ്റ്ആയി തെരഞ്ഞെടുക്കപ്പെട്ടിരുന്നു.
ബാബരി മസ്ജിദ് സംരക്ഷിക്കാനുള്ള ശ്രമങ്ങളിൽ മുൻ നിരയിലുണ്ടായിരുന്ന ഇർഫാൻ ഹബീബ് മുൻ പ്രധാനമന്ത്രിമാരായ വി.പി. സിങ്, ചന്ദ്രശേഖർ, പി.വി. നരസിംഹറാവു എന്നിവരുമായി ബാബരി സംരക്ഷണ വിഷയവുമായി നിരന്തരം ബന്ധപ്പെട്ടിരുന്നു. ബാബരി മസ്ജിദ് തകർക്കപ്പെട്ട ശേഷം കുറച്ചു കാലം പൊതുരംഗത്ത് നിന്നും മാറി നിൽകുകയുണ്ടായി. 2012 ഒക്ടോബർ 13 നു 64മത്തെ വയസ്സിൽ മരണപ്പെട്ടു.
വർഗ്ഗം:ജീവചരിത്രം വർഗ്ഗം:2012-ൽ മരിച്ചവർ വർഗ്ഗം:ഒക്ടോബർ 13-ന് മരിച്ചവർ വർഗ്ഗം:രാജസ്ഥാനിൽ ജനിച്ചവർ വർഗ്ഗം:21-ആം നൂറ്റാണ്ടിൽ മരിച്ചവർ
ഗെർട്രൂഡ് കോൽമാർ
ഗെർട്രൂഡ് കോൽമാർ എന്ന സാഹിത്യ തൂലികാനാമത്തിലറിയപ്പെടുന്ന ഗെർട്രൂഡ് കേറ്റ് ചോഡ്സീസ്നർ (10 ഡിസംബർ 1894 - മാർച്ച് 1943) ഒരു ജർമ്മൻ ഗായിക കവിയും എഴുത്തുകാരിയുമായിരുന്നു. അവർ ബെർലിനിൽ ജനിക്കുകയും മരിക്കുകയും ചെയ്തു. നാസി അന്തിമ പരിഹാരത്തിന്റെ ഇരയായിരുന്ന ഓഷ്വിറ്റ്സിൽ നിന്ന് ഒരു ജൂതനെന്ന പേരിൽ അവരെ അറസ്റ്റ് ചെയ്യുകയും നാടുകടത്തുകയും ചെയ്തിരുന്നു. വാൾട്ടർ ബെഞ്ചമിന്റെ കസിൻ ആയിരുന്നുവെങ്കിലും അവരുടെ ജീവിതത്തെക്കുറിച്ച് വളരെ കുറച്ചുമാത്രമേ അറിയാൻ കഴിഞ്ഞിട്ടുള്ളൂ. ജർമ്മൻ ഭാഷയിലെ ഏറ്റവും മികച്ച കവയിത്രികളിൽ ഒരാളായി അവരെ കണക്കാക്കപ്പെടുന്നു.
ബാഹ്യ ലിങ്കുകൾ
വർഗ്ഗം:1894-ൽ ജനിച്ചവർ വർഗ്ഗം:1943-ൽ മരിച്ചവർ വർഗ്ഗം:ബെർലിനിൽ നിന്നുള്ള എഴുത്തുകാർ വർഗ്ഗം:ജൂത കവികൾ വർഗ്ഗം:20-ആം നൂറ്റാണ്ടിലെ എഴുത്തുകാർ വർഗ്ഗം:ഹോളോകോസ്റ്റിൽ കൊല്ലപ്പെട്ട യഹൂദർ വർഗ്ഗം:20-ആം നൂറ്റാണ്ടിലെ വനിതാ എഴുത്തുകാർ
ഈറ്റ ശരശലഭം
ഒരു തുള്ളൻ ചിത്രശലഭമാണ് ഈറ്റ ശരശലഭം ‌ (Paintbrush Swift). Baoris farri എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
അരുണാചൽ പ്രദേശ്, ആന്ധ്രാപ്രദേശ്‌, കർണാടക, കേരളം, മേഘാലയ, മിസോറം, പശ്ചിമ ബംഗാൾ എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. മാർച്ച്, ഏപ്രിൽ,	 ഓഗസ്റ്റ്,	സെപ്റ്റംബർ, നവംബർ മാസങ്ങളിലാണ് ഇവയെ കാണാറുള്ളത്. ലഘുചിത്രം|പാലക്കാട് ജില്ലയിലെ ചളവറയിൽ നിന്നും
പുറം കണ്ണികൾ
വർഗ്ഗം:തുള്ളൻ ചിത്രശലഭങ്ങൾ
കെ.വി. വിജയദാസ്
കേരളത്തിലെ സി.പി.ഐ.എം. പ്രവർത്തകനും പതിമൂന്നും പതിനാലും നിയമസഭകളിൽ കോങ്ങാട് നിയമസഭാമണ്ഡലത്തെ പ്രതിനിധീകരിച്ച സമാജികനുമായിരുന്നു '''കെ.വി. വിജയദാസ്.''' 1959 മേയ് 25ന് കെ. വേലായുധന്റേയും എ. താത്തയുടെയും മകനായി ജനിച്ചു. 1975-ൽ കെ. എസ്. വൈ. എഫ് പ്രവർത്തകനായി രാഷ്ട്രീയജീവിതം ആരംഭിച്ചു. 2016-ലെ കേരള നിയമസഭാ തിരഞ്ഞെടുപ്പിൽ 60790 വോട്ടുകൾ നേടിയ വിജയദാസ് 13271 വോട്ടുകളുടെ ഭൂരിപക്ഷത്തിലാണ് പന്തളം സുധാകരനെ തോൽപ്പിച്ചത്. മിച്ചഭൂമി സമരത്തിൽ പങ്കെടുത്തതിന് 13 ദിവസം ജയിൽവാസം ആനുഭവിക്കേണ്ടി വന്നിരുന്നു. സി.പി.ഐ.എം പാലക്കാട് ജില്ലാക്കമ്മിറ്റിയംഗം, പാലക്കാട് ജില്ലാ പഞ്ചായത്തിന്റെ ആദ്യ പ്രസിഡന്റ് എന്നീ നിലകളിലും അദ്ദേഹം പ്രവർത്തിച്ചിരുന്നു. ഇന്ത്യയിൽ തന്നെ ആദ്യമായി ജില്ലാ പഞ്ചായത്ത് വൈദ്യുതോല്പാദനം നടത്തിയ കല്ലടിക്കോട്മീൻവല്ലം പദ്ധതി കൊണ്ടുവന്നു. സങ്കീർണ്ണമായ ഭൂമിശാസ്ത്രമുള്ള കോങ്ങാടിൻ്റെ വികസനത്തിനായി നിരവധി പദ്ധതികൾ നടപ്പാക്കി. ആരോഗ്യ പ്രശ്നങ്ങളെത്തുടർന്ന് 2021 ജനുവരി 18ന് അദ്ദേഹം തൃശൂർ മെഡിക്കൽ കോളേജിൽ വച്ച് അന്തരിച്ചു.
അവലംബം
വർഗ്ഗം:1959-ൽ ജനിച്ചവർ വർഗ്ഗം:മേയ് 25-ന് ജനിച്ചവർ വർഗ്ഗം:2021-ൽ മരിച്ചവർ വർഗ്ഗം:ജനുവരി 18-ന് മരിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:നിയമസഭാംഗമായിരിക്കെ മരണപ്പെട്ടവർ വർഗ്ഗം:കോവിഡ്-19 മൂലം മരിച്ചവർ
ഗാന്ധി തൊപ്പി
വലത്ത്‌|ലഘുചിത്രം|[[ജവഹർലാൽ നെഹ്രുവിന്റെ ജീവിതം 1929–1955 കാലഘട്ടത്തിൽ ഗാന്ധി തൊപ്പി ധരിച്ച ചിത്രങ്ങൾ.]] വെളുത്ത നിറത്തിലുള്ള ഖാദിയിൽ നിർമ്മിച്ചിരിക്കുന്ന മുൻഭാഗത്തേക്കും പുറകിലേക്കും നീണ്ടതായ തൊപ്പിയാണ് ഗാന്ധി തൊപ്പി. ഇന്ത്യൻ സ്വാതന്ത്ര്യ സമരകാലത്ത് ഇത് ഉപയോഗിച്ചു തുടങ്ങിയത്. ഇത് ആദ്യമായി ഉപയോഗപ്പെടുത്തിയ മഹാത്മാ ഗാന്ധിയുടെ പേരിലാണ് ഇതറിയപ്പെടുന്നത്. സ്വാതന്ത്ര്യ പ്രവർത്തകർ സാധാരണയായി ഉപയോഗിച്ചിരുന്ന ഈ തൊപ്പി സ്വാതന്ത്ര്യന്തരം രാഷ്ട്രീയ പ്രവർത്തകരും മറ്റും  പ്രതീകാത്മകമായ ധരിക്കുന്നത് സാധാരണമാണ്.
ഉല്പത്തി
1918-1921 കാലഘട്ടത്തിലെ ആദ്യത്തെ നിസ്സഹകരണ പ്രസ്ഥാനത്തിനിടയിലാണ് ഇന്ത്യയിൽ ഗാന്ധി തൊപ്പി പ്രത്യക്ഷപ്പെട്ടു തുടങ്ങുന്നത്. ഗാന്ധിജി ഈ തൊപ്പിയ്ക്ക് പ്രചാരം നൽകിയതോടെ ഇത് കോൺഗ്രസ്സ് പ്രവർത്തകരുടെ സാധാരണ വേഷങ്ങളുടെ ഭാഗമായി ഇതു മാറി. അതോടെ 1921 ൽ ബ്രിട്ടീഷ് സർക്കാർ ഗാന്ധി തൊപ്പി ഉപയോഗിക്കുന്നത് നിരോധിച്ചു. 1920-21 കാലഘട്ടത്തിൽ ഒന്ന് രണ്ട് വർഷക്കാലം മാത്രമേ ഗാന്ധി ഈ തൊപ്പി ധരിച്ചിരുന്നുള്ളു.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ വസ്ത്രങ്ങൾ വർഗ്ഗം:ഇന്ത്യൻ സ്വാതന്ത്ര്യസമരം വർഗ്ഗം:മഹാത്മാ ഗാന്ധി
കെ.എം. ബഷീറിന്റെ കൊലപാതകം
പത്രപ്രവർത്തകനും സിറാജ് ദിനപത്രത്തിന്റെ തിരുവനന്തപുരം ബ്യൂറോ ചീഫുമായിരുന്ന '''കെ.എം. ബഷീർ''' 2019 ഓഗസ്റ്റ് 3ന് തിരുവനന്തപുരത്ത് നടന്ന കാർ അപകടത്തിലാണ് കൊല്ലപ്പെട്ടത്. ഐഎസ് ഓഫീസറായ ശ്രീറാം വെങ്കിട്ടരാമൻ, വഫ ഫിറോസ് എന്നിവരാണ് കാർ ഓടിച്ചിരുന്നത്.
അവലംബങ്ങൾ
വർഗ്ഗം:2019-ൽ മരിച്ചവർ വർഗ്ഗം:കൊല ചെയ്യപ്പെട്ട ഇന്ത്യാക്കാർ വർഗ്ഗം:കൊല ചെയ്യപ്പെട്ട മാധ്യമ പ്രവർത്തകർ
മൽസ്യ ഉൽപ്പന്നങ്ങൾ
മൽസ്യവും മൽസ്യ ഉൽപ്പന്നങ്ങൾ ലോകമെമ്പാടും ആഹാരമായി ഉഅപയോഗിക്കുന്നു. ഉയർന്ന ഗുണനിലവാരമുള്ള മാംസ്യത്തിന്റെ പ്രധാന സ്രോതസ്സ് പ്രദാനം ചെയ്യുന്ന ഇത്, മറ്റ് കടൽവിഭവങ്ങളോടൊപ്പം ലോകത്താകമാനം14 മുതൽ 16 ശതമാനം വരെ ഉപയോഗിക്കുന്ന മൃഗമാംസ്യമാണ്. ഏകദേശം ഒരു ബില്ല്യൺ ജനങ്ങൾ മൃഗമാംസ്യത്തിന്റെ പ്രഥമ സ്രോതസ്സായി മൽസ്യത്തെ ആശ്രയിക്കുന്നു.
മൽസ്യവും മറ്റ് ജലജീവികളും സംസ്ക്കരിച്ച് വിവിധതരം ആഹാര, ആഹാരേതര ഉൽപ്പന്നങ്ങളാക്കുന്നു.
ഖാലിദ് റഹ്മാൻ
മലയാളം സിനിമാ മേഖലയിൽ പ്രവർത്തിക്കുന്ന ഒരു  ചലച്ചിത്ര സംവിധായകനും എഴുത്തുകാരനും ആണ് ഖാലിദ് റഹ്മാൻ (ഫെബ്രുവരി 19 1986 ജനനം). അദ്ദേഹം ആദ്യമായി സംവിധാനം ചെയ്ത സിനിമ അനുരാഗ കരിക്കിൻ വെള്ളം ആണ്. ആസിഫ് അലി, രജിഷ വിജയൻ ബിജു മേനോൻ. എന്നിവരാണ് അതിൽ അഭിനയിച്ചിരിക്കുന്നത്.
ഫിലിമോഗ്രാഫി
• ഉസ്താദ് ഹോട്ടൽ (2012)
• നോർത്ത് 24 കാതം (2013)
• എ ബി സി ഡി (2013)
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രം വർഗ്ഗം:1986-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മലയാളചലച്ചിത്രസംവിധായകർ
ഫ്രെഡ്രിക്ക് ഷൗട്ട
വിയന്നയിൽ ജനിച്ച ഒരു ഓസ്ട്രിയൻ സർജനും ഗൈനക്കോളജിസ്റ്റുമായിരുന്നു ഫ്രെഡറിക് ഷൗട്ട (15 ജൂലൈ 1849 - 10 ജനുവരി 1919).
1874-ൽ അദ്ദേഹം വിയന്ന സർവകലാശാലയിൽ നിന്ന് മെഡിക്കൽ ഡോക്ടറേറ്റ് നേടി, തുടർന്ന് ബിരുദം നേടിയ ശേഷം വിയന്നയിൽ ജോഹാൻ വോൺ ഡുംറീച്ചറുടെ (1815-1880) ശസ്ത്രക്രിയാ ക്ലിനിക്കിൽ സഹായിയായി തുടർന്നു. 1876 മുതൽ 1881 വരെ ഷൗട്ട ജോസഫ് സ്‌പത്തിന്റെ (1823-1896) ഗൈനക്കോളജി-ഒബ്സ്റ്റട്രിക്ക്‌സ് ക്ലിനിക്കിൽ ജോലി ചെയ്തു. 1881-ൽ അദ്ദേഹം വിയന്നയിൽ OB/GYN-നായി ഹാബിലിറ്റേഷൻ നേടി, തുടർന്ന് ഇൻസ്ബ്രൂക്ക് സർവകലാശാലയിലേക്ക് സ്ഥലം മാറി, അവിടെ 1884-ൽ അദ്ദേഹം ഒരു പൂർണ്ണ പ്രൊഫസറായി. മൂന്ന് വർഷത്തിന് ശേഷം, അദ്ദേഹം പ്രാഗിൽ ഓഗസ്റ്റ് ബ്രെയ്‌സ്‌കി (1832-1889) ന്റെ പിൻഗാമിയായി, പിന്നീട് 1891-ൽ കാൾ ബ്രൗണിന്റെ (1822-1891) ഗൈനക്കോളജി ആന്റ് ഒബ്‌സ്റ്റട്രിക്‌സിന്റെ ആദ്യ വിഭാഗത്തിൽ ചെയർമാനായി വിയന്നയിലേക്ക് മടങ്ങി.
അദ്ദേഹത്തിന്റെ വിദ്യാർത്ഥികളിലും സഹായികളിലും ഏണസ്റ്റ് വെർട്ടൈം (1864-1920), ജോസഫ് വോൺ ഹാൽബൻ (1870-1937), ബിയാങ്ക ബിയെൻഫെൽഡ് (1879-1929) എന്നിവരും ഉൾപ്പെടുന്നു.
യോനിയിലൂടെ ഗര്ഭപാത്രവും അണ്ഡാശയവും നീക്കം ചെയ്യുന്ന ഗർഭാശയ ക്യാൻസറിനുള്ള ഒരു ഓപ്പറേഷൻ അവതരിപ്പിച്ചതിന് ഷൗട്ട ഓർമ്മിക്കപ്പെടുന്നു (ഷൗട്ട- സ്റ്റോക്കൽ ഓപ്പറേഷൻ). ഗൈനക്കോളജി, ഒബ്‌സ്റ്റെട്രിക്‌സ് എന്നീ മേഖലകളിൽ അദ്ദേഹം നിരവധി ലേഖനങ്ങൾ പ്രസിദ്ധീകരിച്ചു, ഗ്രൻഡ്രിസ് ഡെർ ഓപ്പറേറ്റീവ് ഗെബർട്ട്‌ഷിൽഫ് (ഓപ്പറേറ്റീവ് ഒബ്‌സ്റ്റട്രിക്‌സിന്റെ ഔട്ട്‌ലൈൻ), ലെഹ്ർബുച്ച് ഡെർ ഗെസാംടൻ ഗൈനക്കോളജി (സമ്പൂർണ ഗൈനക്കോളജിയുടെ പാഠപുസ്തകം) എന്നിവയാണ് അദ്ദേഹത്തിന്റെ അറിയപ്പെടുന്ന രണ്ട് പുസ്തകങ്ങൾ.
റുഡോൾഫ് ക്രോബാക്കിനൊപ്പം (1843-1910), വിയന്നയിൽ ഗൈനക്കോളജിക്കായി ഒരു പുതിയ ആശുപത്രി ഡിപ്പാർട്ട്‌മെന്റ് നിർമ്മിക്കാൻ അദ്ദേഹം ആസൂത്രണം ചെയ്യുകയും കൈകാര്യം ചെയ്യുകയും ചെയ്തു. 1929-ൽ വിയന്ന- ഫേവറിറ്റനിലെ ഷൗട്ടഗാസിന് അദ്ദേഹത്തിന്റെ ബഹുമാനാർത്ഥം പേര് നൽകി.
അവലംബം
വർഗ്ഗം:1849-ൽ ജനിച്ചവർ വർഗ്ഗം:1919-ൽ മരിച്ചവർ
പിയേർസ് മോർഗൻ
ഒരു ബ്രിട്ടീഷ് മാധ്യമ പ്രവർത്തകനാണ് പിയേർസ് മോർഗൻ  (ജനനം 30 മാർച്ച് 1965). .നിലവിൽ മെയിൽ ഓൺലൈനിന്റെ എഡിറ്ററായി സേവനം അനുഷ്ഠിക്കുന്നു.
ഫസ്റ്റ് ന്യൂസ് സിഎൻഎൻ തുടങ്ങിയ വാർത്താ മാധ്യമങ്ങളിൽ എഡിറ്ററായും അവതാരകനായും പ്രവർത്തിച്ചിട്ടുള്ള മോർഗൻ അമേരിക്കയിലിലെയും ബ്രിട്ടനിലെയും ഗോട്ട് ടാലന്റ് റിയാലിറ്റി ഷോയിൽ വിധികർത്താവായിട്ടുണ്ട്.
അവലംബം
<div class="reflist columns references-column-width" style="-moz-column-width: 30em; -webkit-column-width: 30em; column-width: 30em; list-style-type: decimal;"> വർഗ്ഗം:1965-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
വൻതത്ത
വൻതത്തയുടേ   ഇംഗ്ലീഷിലെ പേര്  Alexandrine Parakeet എന്നും  Alexandrian Parrot എന്നുമാണ്. ശാസ്ത്രീയ നാമം Psittacula eupatria എന്നാണ്. അലക്സാണ്ഡർ ചക്രവർത്തിയെ അനുസ്മരിച്ചാണ് ഈ പേർ ചെർത്തത്. അദ്ദേഹം പഞ്ചാബ് മേഖലയിൽ നിന്നും യൂറോപ്പിലേക്കും മെഡിറ്ററേനിയൻ രാജ്യങ്ങളിലേക്കും അനേകം പക്ഷികളെ കയറ്റി അയച്ചിരുന്നു.. ഇത് ശരാശരി 40 വർഷം വരെ ജീവിച്ചിരിക്കും. പേരിലെ eupatria ഗ്രീക്ക് പദമാണ്. eu എന്നാൽ നല്ലത് അല്ലെങ്കിൽ രാജകീയം എന്നും patria എന്നാൽ പിതൃരാജ്യം അല്ലെങ്കിൽ പാരമ്പര്യം എന്നാണ്.
വിവരണം
ഈ പക്ഷി അതിന്റെ വർഗ്ഗത്തിൽ വച്ച് ഏറ്റവും വലുതാണ്. 58 സെ.മീ നീളമുണ്ട്. ചിറകിന് 18.9-21.5 സെ.മീ നീളമുണ്ട്. വാലിന്റെ നീളം 21.5-35.5 സെ.മീ ആണ്. തൂക്കം 200-300 ഗ്രാം വരെ. പ്രധാനമായും പച്ച നിറമാണ്. കവിളിൽ നീല കല്ര്ന്ന പച്ച നിറമുണ്ട്. വയർ മഞ്ഞകലർന്ന പച്ചയാണ്. വാലിന്റെ നടുഭാഗത്തിന്റെ മുകൾ ഭാഗം നീല കലർന്ന പച്ചയാണ്. വാലിന്റെ മുകൾവശം പച്ചയും അടിവശം മഞ്ഞയുമാണ്. വൻതത്തയുടെ എല്ലാ ഉപവിഭാഗങ്ങൾക്കും ചിറകിൽ കരിംചുവപ്പു നിറത്തിൽ ഒരു അടയാളം കാണാം. കാലുകൾ ചാരനിറമാണ്.
ഉപവിഭാഗങ്ങൾ
ഇന്ത്യയുടെ കിഴക്കു തൊട്ട് ഹൈദരബാദ് വരെ, തെക്ക് ശ്രീലങ്കയിലും].
വടക്കു കിഴക്കൻ ഇന്ത്യ തൊട്ട് മ്യാൻമാറിലെ കൈക്കാമി വരെ.
കിഴക്കൻ അഫ്ഗാനിസ്ഥാൻ തൊട്ട്, പാകിസ്താൻ, വടക്കെ ഇന്ത്യ, മദ്ധ്യ ഇന്ത്യ, നേപ്പാൾ, ഭൂട്ടാൻ മുതൽ അസം വരെ. വിയറ്റ്നാം, കമ്പോഡിയ, ലാവ്വോസ്, വടക്കും കിഴക്കും തായ്ലന്റ്
റെബേക്ക ഫെൽഡ്മാൻ
ഓസ്ട്രേലിയയിലെ വിക്ടോറിയയിൽ നിന്നുള്ള വീൽചെയർ റേസറാണ് റെബേക്ക എലിസബത്ത് ഫെൽഡ്മാൻ, ഒ.എ.എം (ജനനം: ഫെബ്രുവരി 8, 1982 വിക്ടോറിയയിലെ മെൽബണിൽ). വനിതകളുടെ 400 മീറ്റർ ടി 34 ഇനത്തിൽ 2000-ലെ സിഡ്‌നി ഗെയിംസിൽ സ്വർണം നേടി. ഇതിന് മെഡൽ ഓഫ് ദി ഓർഡർ ഓഫ് ഓസ്‌ട്രേലിയ ലഭിച്ചു. 100 മീറ്റർ ടി 34 ഇനത്തിൽ വെള്ളി മെഡലും 200 മീറ്റർ ടി 34 ഇനത്തിൽ വെങ്കലവും നേടി. 2000 ൽ അവർക്ക് ഒരു ഓസ്ട്രേലിയൻ സ്പോർട്സ് മെഡൽ ലഭിച്ചു.
ഒരു പാരാലിമ്പിയൻ എന്ന നിലയിലുള്ള തന്റെ കരിയറിന് ശേഷം റെബേക്ക ഒന്നിലധികം ചെറുപ്പക്കാരുമായും സങ്കീർണ്ണമായ വൈകല്യമുള്ള ആളുകളുമായും ഡിസെബിലിറ്റി അഡ്വക്കേസിയിൽ ഏർപ്പെട്ടു. വ്യക്തിഗതവും വ്യവസ്ഥാപരവുമായ അഭിഭാഷണം, കേസ് മാനേജ്‍മെന്റ്, പിയർ ഗ്രൂപ്പ് ഫെസിലിറ്റേഷൻ, വൈകല്യ സേവന വ്യവസ്ഥകളിലെയും പ്രാദേശിക സർക്കാർ മേഖലകളിലെയും കമ്മ്യൂണിറ്റി വികസനം എന്നിവ അവരുടെ പ്രവർത്തനങ്ങളിൽ ഉൾപ്പെടുത്തിയിട്ടുണ്ട്. പാർപ്പിക്കൽ, തത്സമയ സംഗീതം, ഷോർട്ട് ഫിലിം, സന്നദ്ധപ്രവർത്തനം, സ്റ്റാഫ്, ഉപഭോക്തൃ പരിശീലനം എന്നിവയുൾപ്പെടെ നിരവധി പ്രോജക്ടുകളിൽ അവർ പ്രവർത്തിച്ചിട്ടുണ്ട്.
റെബേക്ക നിലവിൽ ലീഡർഷിപ്പ് വിക്ടോറിയയുടെ വൈകല്യ നേതൃത്വ പരിപാടിയുടെ ഭാഗമാണ്.
ഓസ്‌ട്രേലിയൻ ചാരിറ്റിയും ദേശീയ ലാഭേച്ഛയില്ലാതെ പ്രവർത്തിക്കുന്ന കമ്മ്യൂണിറ്റി ഓർഗനൈസേഷനുമായ നെബൊർഹുഡ് കണക്റ്റ് ഇങ്കിന്റെ നേതൃത്വത്തിലും റെബേക്ക സജീവമാണ്. ഇത് ഹഗ് മക്കെ വാദിച്ചതുപോലെ അവരുടെ പ്രാദേശിക അയൽ‌പ്രദേശങ്ങളിലെ ആളുകളെ വീണ്ടും ബന്ധിപ്പിക്കുന്നതിന് സഹായിക്കുന്നു.
ബാഹ്യ ലിങ്കുകൾ
വർഗ്ഗം:ഓസ്‌ട്രേലിയയിലെ പാരാലിമ്പിക് അത്‌ലറ്റുകൾ വർഗ്ഗം:1982-ൽ ജനിച്ചവർ
1899
ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ തൊണ്ണൂറ്റിഒൻപതാം വർഷമായിരുന്നു 1899.
ജനനങ്ങൾ
വർഗ്ഗം:1899
സെമിറാമിസ്
അസീറിയയുടെ രാജാവായിരുന്ന നിനസിന്റെ ഇതിഹാസ പത്നിയാണ്‌ സെമിറാമിസ്(Σεμίραμις, Շամիրամ Shamiram). ഇതിഹാസ ചരിത്രകാരന്മാരായ ഡിയോഡോരാസ് സികുലുസും, ജസ്റ്റിനും ക്റ്റെസിയസ് ചരിത്രകാരന്മാരും സെമിറാമിസിനെയും രാജാവായ നിനുസുമായുള്ള ബന്ധത്തേയും പരാമർശിക്കുന്നുണ്ട്‌. നിനുസ് അസ്സീരിയയുടെ പുരാണത്തിലുള്ള രാജാവാണ്‌. അതു കൊണ്ട് തന്നെ അസ്സീറിയൻ രാജാക്കന്മാരുടെ പട്ടികയിൽ അദ്ദേഹം ഉൾപ്പെടുന്നില്ല. ഏഷ്യാമൈനാരിനും പടിഞ്ഞാരൻ ഏഷയുടെയും സ്മാരകങ്ങളിൽ നിന്നാണ്‌ സെമിറാമിസ് എന്ന വാക്ക് ഉപയോഗിച്ച് വരുന്നത്. എന്നാൽ ഈ വാക്ക് എങ്ങനെ ഉണ്ടായതെന്ന് മറന്ന് പോവുകയോ അറിയാതെ പോവുകയോചെയ്തു. യൂഫ്രറ്റെസ്സിന്റെ പുരാണപശ്ചാത്തലത്തിലുള്ള എല്ലാ ഗംഭീര രചനകളിലും ഇറാനിലെ ദാരിയസിന്റെ ബെഹിസ്തുൻ ശിലാലിഖിതങ്ങളിൽ സെമിറാമിസ്സിനെ പറ്റി വിവരിക്കുന്നുണ്ട് ‌.ഹെറോഡോട്ടസ് യൂഫ്റ്റസ്സ് സെമിറാമിസിനെ അതിശോക്തിയോടെയാണ്‌ വർണ്ണിച്ചിരിക്കുന്നതെന്ന് പറഞ്ഞിട്ടുണ്ട് ‌.ബാബിലോണിലെ വാതിലുമായി ബന്ധമായാണ്‌ ആ പേരിന്റെ പിറവിക്ക് കാരണമെന്ന് ഹെറോഡോട്ടസ് പറഞ്ഞു .എന്നിരുന്നാലും തൂങ്ങുന്ന പൂന്തോട്ടത്തിന്റെ നിർമ്മാണത്തിനു വളരെ കാലം മുൻപായിരുന്നു സെമിമിറാസ്സിന്റെ കാലമെന്ന് ഹെറോഡോട്ടസ് തറപ്പിച്ച് പറയുന്നു. അസ്സീറിയയുടെ വിവിധ സ്ഥലങ്ങളിലും മെസ്സോപ്പൊട്ടോമിയ മൊത്തത്തിലും മീഡിയ, പേർഷ്യ, ലെവന്റ്, ഏഷ്യാമൈനാർ, അറേബ്യ, കൗകസുസ് തുടങ്ങിയ സ്ഥലങ്ങളിൽ ഈ പേര്‌ ഉപയോഗിക്കുന്നുണ്ട്‌.മധ്യകാല ഘട്ടത്തിൽ ഈ പേരിന്‌ അൽപ്പം വ്യത്യാസം വരുന്നുണ്ട്‌. പുരാതന നഗരമായ വാന്റെ പേര്‌ “ഷമിരമഗെർഡ്” എന്നാണ്‌ (ഇതിന്റെ അർഥം അർമേനിയയിൽ സെമിറാമിസ് നിർമ്മിച്ചത് എന്നാണ്‌). ചരിത്രപരവും യാഥാർഥ്യപരമായി ഷമ്മുരമറ്റ്(അക്കീഡിയൻ അർമേനിയൻ ഭാഷാ​‍ഉൽഭവത്തിൽ ) അസ്സീറിയന്യിൽ ഷംഷി-അദദ്V ന്റെ പത്നിയാണ്‌ (824BC-811BC വരെ ഭരിച്ചിരുന്നു) സെമിറാമിസ്. നിയോ-അസ്സീരിയൻ സാമ്രാജ്യമാണ്‌ അദ്ദേഹം ഭരിച്ചിരുന്നത് .അസ്സീറിയ സാമ്രാജ്യമായിരുന്ന ഇറാഖ്,വടക്ക്-കിഴക്ക് സിറിയ,തെക്ക്-കിഴക്ക് തുർക്കി,വടക്ക്-പടിഞ്ഞാറ്‌ ഇറാൻ തുടങ്ങിയ സ്ഥലങ്ങളിൽ ഇന്നും പെൺകുട്ടികൾക്ക് സെമിറാമിസ് എന്ന പേര്‌ ഉപയോഗിച്ച് വരുന്നു.
സ്രോതസ്സുകൾ
വർഗ്ഗം:അസീറിയ വർഗ്ഗം:സ്ത്രീകൾ
ഇൻഫ്ലിബ്‌നെറ്റ് സെൻ്റർ
ഇൻഫർമേഷൻ ആൻഡ് ലൈബ്രറി നെറ്റ്‌വർക്ക് സെന്റർ എന്നതിന്റെ ചുരുക്കെഴുത്താണ് ഇൻഫ്ലിബ്നെറ്റ്. ഗുജറാത്തില ഗാന്ധിനഗറിലാണ് ഇതിന്റെ ആസ്ഥാനം. 1991 മാർച്ചിൽ ഐ.യൂ.സി.എ.എ. യ്ക്കു കീഴിൽ ഒരു ദേശീയപദ്ധതിയായാണ് ഇൻഫ്ലിബ്നെറ്റ് ആരംഭിച്ചതെങ്കിലും 1996 ജൂണിൽ ഇതൊരു സ്വതന്ത്ര അന്തർസർവകലാശാല കേന്ദ്രമായി മാറുകയായിരുന്നു.
ഇന്ത്യയിലെ സർവകലാശാല ലൈബ്രറികൾ ആധുനികവത്കരിക്കുകയും അവയെ ദേശീയതലത്തിൽ അത്യാധുനിക സാങ്കേതികവിദ്യകൾ ഉപയോഗപ്പെടുത്തിയുള്ള ഒരു അതിവേഗ ഡാറ്റാനെറ്റ്‌വർക്കിലൂടെ പരസ്പരം ബന്ധിപ്പിച്ച് വിവരകേന്ദ്രങ്ങളാക്കി മാറ്റുകയുമാണ് ഇൻഫ്ലിബ്നെറ്റ് ചെയ്യുന്നത്. വിവരങ്ങളുടെ
പ്രധാന പ്രവർത്തനങ്ങൾ
ഇന്ത്യയിലെ സർവകലാശാലാ ലൈബ്രറികളുടെ വികസനത്തിനായി ഒട്ടേറെ പദ്ധതികൾ ഇൻഫ്ലിബ്നെറ്റ് കേന്ദ്രം നടപ്പിലാക്കിയിട്ടുണ്ട്.
പ്രസിദ്ധീകരണങ്ങൾ
രാജ്യത്തെ വിവിധ അക്കാദമിക വിഭാഗങ്ങൾക്ക് വിതരണം ചെയ്യുന്നതിനായി പാദവാർഷിക വാർത്താക്കുറിപ്പും വാർഷിക റിപ്പോർട്ടും ഇൻഫ്ലിബ്നെറ്റ് പ്രസിദ്ധീകരിക്കുന്നുണ്ട്.
അധികവായനയ്ക്ക്
വർഗ്ഗം:ഇന്ത്യയിലെ ഗ്രന്ഥശാലകൾ
ന്യൂ ഗിനിയ
തെക്കു പടിഞ്ഞാറ് പസഫിക്കിലുള്ള ഒരു ദ്വീപാണ് ന്യൂ ഗിനിയ (New Guinea). വലിപ്പത്തിന്റെ കാര്യത്തിൽ ഗ്രീൻലാന്റിനു പിന്നിൽ രണ്ടാമതുള്ള ന്യൂ ഗിനിയ പൂർണ്ണമായും ദക്ഷിണാർദ്ധഗോളത്തിലാണു സ്ഥിതി ചെയ്യുന്നത്. ഈ ദ്വീപിന്റെ കിഴക്കൻ ഭാഗം പാപുവ ന്യൂ ഗിനിയയുടെയും പടിഞ്ഞാറുഭാഗം ഇന്തോനേഷ്യയുടെയും ഭാഗമാണ്.
ആദിൽ അക്തർ
അർബുദരോഗ ചികിത്സാവിദഗ്ദ്ധനും ഹെമറ്റോളജിസ്റ്റും ഫിസിഷ്യനും യുണൈറ്റഡ് സ്റ്റേറ്റ്സിലെ മിഷിഗനിൽ ചിത്രകാരനും ആണ് ആദിൽ അക്തർ. അദ്ദേഹത്തിന്റെ പെയിന്റിംഗുകളും കലാസൃഷ്ടികളും മത തീമുകൾ ഉൾപ്പെടുന്നു.
ആദ്യകാല ജീവിതവും കരിയറും
1961 ൽ പാക്കിസ്ഥാനിലെ സിന്ധ് എന്ന കറാച്ചിയിലാണ് അക്തർ ജനിച്ചത്. അദ്ദേഹത്തിന് ജീവിതത്തിൽ എളിമയുള്ള തുടക്കം കുറിച്ചു. കാരണം അച്ഛൻ ഒരു സർക്കാർ ഉദ്യോഗസ്ഥൻ രണ്ട് വയസ്സുള്ളപ്പോൾ മരിച്ചു. അദ്ദേഹത്തിന്റെ നേരിട്ടു ബന്ധപ്പെട്ട കുടുംബത്തിൽ അക്തറിന് രണ്ട് സഹോദരിമാരുണ്ട്. അക്കാലത്ത് കറാച്ചി സിന്ധിലെ വൈസ് ചാൻസലർ ആരായിരുന്നു, അക്കാലത്ത്, യൂണിവേഴ്സിറ്റി കാമ്പസിനടുത്തുള്ള ഒരു ചെറിയ വീട്ടിൽ താമസിച്ചു.. ഈ ബാല്യകാല വീട്ടുവിലാസം 'ഇ -13' അക്തറിനെ മറക്കാൻ പ്രയാസമാണ് കാരണം അദ്ദേഹം ആ വീട്ടിൽ വളർന്നു.
External links
വർഗ്ഗം:1961-ൽ ജനിച്ചവർ
പിത്തക്കാടി
ത്രിദോഷങ്ങളിൽ ഒന്നായ പിത്തത്തിനു ആയുർവേദത്തിൽ പറയുന്ന ഒരു പ്രതിവിധിയാണ് പിത്തക്കാടി. അരി കഴുകിയ വെള്ളം പുളിച്ചത്‌ (കാടി) പിത്തത്തിനു ഗുണംചെയ്യും എന്ന് കരുതപ്പെടുന്നു. പിത്തക്കാടിക്ക് അമ്ലഗുണമാണ്.
പിത്തക്കാടി എന്ന് ഒരു വ്യക്തിയെ പരിഹാസരൂപേണ ഒരു അഭിസംബോധന ചെയ്യാറുണ്ട്. വിളറിവെളുത്തതോ അമിതവണ്ണമുള്ളതോ സദാ ക്ഷീണിതരോ ആയ വ്യക്തികളെ ആണ് പിത്തക്കാടി എന്ന് വിളിക്കാറുള്ളത്. ഈ പദപ്രയോഗത്തിന്റെ ഉത്ഭവം വ്യക്തമല്ല.
പുള്ളി ശരശലഭം
ആവാസം
കർണാടക, കേരളം ,  മഹാരാഷ്ട്ര  , എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. ഫെബ്രുവരി, ജൂൺ, ഓഗസ്റ്റ്-നവംബർ മാസങ്ങളിലാണ് ഇവയെ കാണാറുള്ളത്.
പുറം കണ്ണികൾ
വർഗ്ഗം:തുള്ളൻ ചിത്രശലഭങ്ങൾ
തക്‌യുദ്ദീൻ അബ്ദുൾ വാഹിദ്
ഒരു ഇന്ത്യൻ സംരംഭകനും ഏവിയേറ്ററുമായിരുന്നു തക്കിയുദ്ദീൻ അബ്ദുൽ വാഹിദ്. രാജ്യത്തെ ആദ്യത്തെ ഷെഡ്യൂൾ ചെയ്ത സ്വകാര്യ എയർലൈൻ സ്ഥാപനമായ ഇപ്പോൾ പ്രവർത്തനരഹിതമായ ഈസ്റ്റ്-വെസ്റ്റ് എയർലൈനിന്റെ സ്ഥാപകനും മാനേജിംഗ് ഡയറക്ടറുമായിരുന്നു അദ്ദേഹം. 1995 നവംബർ 13 ന് അദ്ദേഹം കൊല്ലപ്പെട്ടു.
ആദ്യകാല ജീവിതം
കേരളത്തിലെ തിരുവനന്തപുരം ജില്ലയിൽ വർക്കലയ്ക്ക് അടുത്തുള്ള ഓടയം ഗ്രാമത്തിലാണ് വാഹിദ് ജനിച്ചത്. അദ്ദേഹത്തിന് ഹൈസ്കൂൾ വിദ്യാഭ്യാസം മാത്രമേ ഉണ്ടായിരുന്നുള്ളൂ, ഒൻപതാം ക്ലാസ് വരെ പഠിച്ചു.
തൊഴിൽ
ഗൾഫ് രാജ്യങ്ങളിലേക്ക് മനുഷ്യശക്തി റിക്രൂട്ട് ചെയ്യുന്നതിനായി മുംബൈയിലെ ദാദറിലെ സഹോദരങ്ങളോടൊപ്പം ഒരു ട്രാവൽ ഏജൻസിയിൽ നിന്നാണ് അദ്ദേഹം തന്റെ ബിസിനസ് ജീവിതം ആരംഭിച്ചത്. 1992 ൽ ഇന്ത്യൻ സർക്കാർ എയർലൈൻ വ്യവസായത്തെ "തുറന്ന ആകാശ നയം" പരിഷ്കരിച്ചപ്പോൾ അദ്ദേഹം ഈസ്റ്റ്-വെസ്റ്റ് എയർലൈൻസ് ആരംഭിച്ചു. ഈസ്റ്റ്-വെസ്റ്റ് എയർലൈൻസ് 28 ഫെബ്രുവരി 1992-ന് വാണിജ്യ പ്രവർത്തനങ്ങൾ ആരംഭിച്ചു.
1995 ൽ അദ്ദേഹത്തിന്റെ മരണശേഷം 1996 ൽ എയർലൈൻ പ്രവർത്തനം നിർത്തി.
മരണം
വാഹിദ് 1995 നവംബർ 13 ന് മുംബൈയിലെ അദ്ദേഹത്തിന്റെ ഓഫീസിന് സമീപം വെടിയേറ്റ് മരിച്ചു.
അവലംബം
വർഗ്ഗം:1995-ൽ മരിച്ചവർ വർഗ്ഗം:തിരുവനന്തപുരം ജില്ലയിൽ ജനിച്ചവർ വർഗ്ഗം:വർക്കലയിൽ ജനിച്ചവർ വർഗ്ഗം:ഇന്ത്യൻ വ്യവസായികൾ വർഗ്ഗം:കേരളത്തിൽ നിന്നുള്ള വ്യവസായികൾ
ലോകനാഥൻ ഐ.എ.എസ്.
അനിലിന്റെ സംവിധാനത്തിൽ കലാഭവൻ മണി, കലാശാല ബാബു, രഞ്ജിത്, ഗായത്രി ജയറാം എന്നിവർ പ്രധാനവേഷങ്ങളിൽ അഭിനയിച്ച് 2005-ൽ പുറത്തിറങ്ങിയ ഒരു മലയാളചലച്ചിത്രമാണ് 'ലോകനാഥൻ ഐ.എ.എസ്.' സുനിത പ്രൊഡക്ഷൻസിന്റെ ബാനറിൽ എം. മണി നിർമ്മിച്ച ഈ ചിത്രം അരോമ റിലീസ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ബിജു വട്ടപ്പാറ ആണ്.
സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക് സംഗീതം പകർന്നത് എം. ജയചന്ദ്രൻ ആണ്. പശ്ചാത്തലസംഗീതം കൊടുത്തത് രാജാമണി. ഗാനങ്ങൾ വിപണനം ചെയ്തത് ജോണിസാഗരിഗ.
പുറത്തേക്കുള്ള കണ്ണികൾ
വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വ്ലാഡികാവ്കാസ്
നോർത്ത് ഒസ്സെഷ്യ-അലാനിയ റിപ്പബ്ലിക്കിൻറെ തലസ്ഥാന ന​ഗരമാണ് വ്ലാഡികാവ്കാസ് - Vladikavkaz (Russian: Владикавка́з, IPA: [vlədʲɪkɐˈfkas], lit. ruler of the Caucasus; Ossetian: Дзæуджыхъæу, romanized: Dzæudžyqæu Ossetian pronunciation: [ˈd͡zæwd͡ʒəqæw], lit. Dzaug [ru]'s settlement). നേരത്തെ ഓർഡ്‌സോണിക്കിഡ്സെ, Dzaudzhikau എന്ന പേരുകളിൽ ആണ് ഈ ന​ഗരം അറിയപ്പെട്ടിരുന്നത്. റിപ്പബ്ലിക്കിന്റെ തെക്കുകിഴക്കായി കോക്കസസ് പർവതനിരകളുടെ താഴ്‌വരയിലുള്ള ടെറക് നദിക്കരയിലാണ് ഈ ന​ഗരം  സ്ഥിതിചെയ്യുന്നത്. വടക്കൻ കോക്കസിലെ ഏറ്റവും ജനസംഖ്യയുള്ള നഗരങ്ങളിലൊന്നാണ് വ്‌ലാഡികാവ്കാസ്. ജനസംഖ്യ: 2010ലെ സെൻസസ് അനുസരിച്ച് 311,693 ആണ് ഇവിടത്തെ ജനസംഖ്യ, 2002ൽ ഇത് 315,068ഉം 1989ൽ 300,198ഉം മായിരുന്നു. രാജ്യത്തെ പ്രധാന വ്യാവസായിക, ഗതാഗത കേന്ദ്രമാണ് ഈ നഗരം. സംസ്കരിച്ച സിങ്ക്, ഈയം, യന്ത്രങ്ങൾ, രാസവസ്തുക്കൾ, വസ്ത്രങ്ങൾ, ഭക്ഷ്യ ഉൽപന്നങ്ങൾ എന്നീ ഉൽ‌പന്നങ്ങൾ വ്യവസായ കേന്ദ്രമാണിത്.
ചരിത്രം
റഷ്യ കോക്കസസ് പിടിച്ചടക്കിയപ്പോൾ ഒരു കോട്ടയായി 1784 ൽ ഈ നഗരം സ്ഥാപിക്കപ്പെട്ടു. വർഷങ്ങളോളം ഈ പ്രദേശത്തെ പ്രധാന റഷ്യൻ സൈനിക താവളമായിരുന്നു ഇത്.
ഐ കനോട്ട് ഗിവ് യൂ മൈ ഫോറസ്റ്റ്
അവലംബം
വർഗ്ഗം:മികച്ച പരിസ്ഥിതി ചിത്രത്തിനുള്ള ദേശീയപുരസ്കാരം നേടിയ ചലച്ചിത്രങ്ങൾ വർഗ്ഗം:അമേരിക്കൻ ഡോക്യുമെന്ററി ചലച്ചിത്രങ്ങൾ വർഗ്ഗം:മറാത്തി ഡോക്യുമെന്ററി ചലച്ചിത്രങ്ങൾ
കദ്ദനുവാരികി
ത്യാഗരാജസ്വാമികൾ തോടിരാഗത്തിൽ ചിട്ടപ്പെടുത്തിയ ഒരു കൃതിയാണ് കദ്ദനുവാരികി.
പല്ലവി
കദ്ദനുവാരികി കദ്ദുകദ്ദനി മൊറലനിഡു പെദ്ദല മാടലു നേഡബദ്ധമൌനോ
അനുപല്ലവി
അദ്ദംപു ചെക്കിള്ളചേ മുദ്ദുഗാരു മോമുജൂഡ ബുദ്ധി ഗൽഗിനട്ടി മാവദ്ദ രാവദേമിരാ
ചരണം
നിദ്ദുര നിരാകരിഞ്ചി മുദ്ദുകാ തംബുര ബട്ടി ശുദ്ധമൈന മനസുചേ സുസ്വരമുതോ പദ്ദുതപ്പക ഭജിയിഞ്ചു ഭക്തപാലനമുസേയു തദ്ദയ ശാലിവി നീവു ത്യാഗരാജസന്നുത
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തോടി രാഗത്തിൽ ചിട്ടപ്പെടുത്തിയ കൃതികൾ
ഐ.എൻ.എസ്. വിക്രാന്ത് (ആർ.11)
'''ഐ.എൻ.എസ്. വിക്രാന്ത് (ആർ.11) (विक्रान्‍त) (പണ്ട് എച്ച്.എം.എസ്. ഹെർക്യുലീസ് (ആർ.49)''') ഇന്ത്യൻ നേവിയുടെ മജസ്റ്റിക് ക്ലാസ് വിമാനവാഹിനിക്കപ്പലായിരുന്നു. 1971-ലെ ഇന്ത്യാ പാകിസ്താൻ യുദ്ധത്തിൽ കിഴക്കൻ പാകിസ്താനുമേൽ നാവിക ഉപരോധമേർപ്പെടുത്തുന്നതിൽ ഈ കപ്പൽ വലിയ പങ്കു വഹിച്ചിരുന്നു.
1957-ലാണ് ഇന്ത്യ ബ്രിട്ടണിൽ നിന്ന് ഈ കപ്പൽ വാങ്ങിയത്. 1961-ൽ നിർമ്മാണം പൂർത്തിയായപ്പോൾ ഈ കപ്പൽ ഇന്ത്യയുടെ ആദ്യ വിമാനവാഹിനിക്കപ്പലായി കമ്മീഷൻ ചെയ്തു. 1997 ജനുവരിയിൽ കപ്പൽ ഡീകമ്മീഷൻ ചെയ്തശേഷം മുംബൈയിൽ കഫി പരേഡിൽ ഈ കപ്പൽ ഒരു നാവിക മ്യൂസിയമായി നിലനിർത്തിയിട്ടുണ്ട്.
ചരിത്രം
റോയൽ നേവി ''എച്ച്.എം.എസ്. ഹെർക്യുലീസ് (ആർ.49)'' ആയാണ് ഈ കപ്പൽ ഓർഡർ ചെയ്തത്. കപ്പലിന്റെ കീലിട്ടത് 1943 നവംബർ 12-ന് വിക്കേഴ്സ്-ആംസ്ട്രോങ് കമ്പനിയാണ്. ടൈൻ നദിയിലായിരുന്നു ഇത്. 1945 സെപ്റ്റംബർ 22-ന് കപ്പൽ നീറ്റിലിറക്കിയെങ്കിലും രണ്ടാം ലോക മഹായുദ്ധം അവസാനിച്ചതിനാൽ 1946 മേയ് മാസം നിർമ്മാണം നിർത്തിവയ്ക്കപ്പെട്ടു.
1957 ജനുവരിയിൽ കപ്പൽ ഇന്ത്യയ്ക്ക് വിൽക്കുകയും ബെൽഫാസ്റ്റിലേയ്ക്ക് കെട്ടിവലിച്ചു കൊണ്ടുപോയി അവിടെവച്ച് ഹാർലാന്റ് ആൻഡ് വൂൾഫ് നിർമ്മാണം പൂർത്തിയാക്കുകയും ചെയ്തു. ആദ്യ രൂപരേഖയിൽ ധാരാളം മാറ്റങ്ങൾ ഇന്ത്യൻ നേവി ആവശ്യപ്പെട്ടിരുന്നു. ഡെക്കിന് ചരിവ് നൽകുക, ആവി കൊണ്ടു പ്രവർത്തിക്കുന്ന കാറ്റപുൾട്ടുകൾ, ഐലന്റിനുള്ള ഭേദഗതികൾ എന്നിവ ഇതിൽ പെടുന്നു.
ഇന്ത്യൻ നേവി ഈ കപ്പലിന്റെ സഹോദരിയായ എച്ച്.എം.എസ്. ലെവിയാത്താൻ (ആർ.97) വാങ്ങി ഐ.എൻ.എസ്. വിക്രം (ആർ.13) എന്നു പേരുനൽകാനുദ്ദേശിച്ചിരുന്നുവെങ്കിലും ബഡ്ജറ്റ് പ്രശ്നങ്ങൾ മൂലം ഇത് നടന്നില്ല.
ബ്രിട്ടനിലെ ഇന്ത്യൻ ഹൈക്കമ്മീഷണറായിരുന്ന വിജയലക്ഷ്മി പണ്ടിറ്റായിരുന്നു 1961 മാർച്ച് 4-ന് ബെൽഫാസ്റ്റിൽ ഈ കപ്പൽ കമ്മീഷൻ ചെയ്തത്. വിക്രാന്ത് എന്ന പേർ സംസ്കൃതഭാഷയിലെ വിക്രാന്ത ("ധൈര്യശാലി") എന്ന വാക്കിൽ നിന്ന് നിഷ്പന്നമായതാണ്. കപ്പലിന്റെ ആദ്യ കമാൻഡിംഗ് ഓഫീസർ കാപ്റ്റൻ പ്രീതം സിങ്ങായിരുന്നു.
കപ്പലിന്റെ ആദ്യ വിമാനങ്ങൾ ബ്രിട്ടീഷ് ഹോക്കർ സീഹോക്ക് ഫൈറ്റർ ബോംബറുകളും ഫ്രെഞ്ച് അലൈസ് അന്തർവാഹിനിവേധ വിമാനങ്ങളുമായിരുന്നു. 1961 മേയ് 18-ന് ലെഫ്റ്റനന്റ് രാധാകൃഷ്ണ ഹരിറാം തഹ്ലിയാനി പറപ്പിച്ച ആദ്യ വിമാനം കപ്പലിൽ ഇറങ്ങി. കപ്പൽ ഔപചാരികമായി ബോംബേയിൽ 1961 നവംബർ 3-ന് ഇന്ത്യൻ സേനയോടൊപ്പം ചേർന്നു. ബല്ലാർഡ് പിയറിൽ പ്രധാനമന്ത്രി ജവഹർലാൽ നെഹ്രുവാണ് കപ്പലിനെ സ്വീകരിച്ചത്.
1965-ലെ ഇന്തോ പാകിസ്താൻ യുദ്ധത്തിൽ, വിക്രാന്ത് മുക്കിയതായി പാകിസ്താൻ അവകാശപ്പെട്ടിരുന്നു. പക്ഷേ ഈ സമയത്ത് കപ്പൽ ഡ്രൈ ഡോക്കിൽ മാറ്റങ്ങൾ വരുത്തിക്കൊണ്ടിരിക്കുകയായിരുന്നു.
1970 ജൂണിൽ, വിക്രാന്ത് നേവൽ ഡോക്ക് യാഡിൽ സ്റ്റീം കാറ്റപുൾട്ടിന്റെ അറ്റകുറ്റപ്പണികൾ നടത്തിക്കൊണ്ടിക്കുകയായിരുന്നു. ഉപരോധം കാരണം ബ്രിട്ടനിൽ നിന്ന് പകരം ആവി ഡ്രമ്മുകൾ ലഭിക്കുക സാദ്ധ്യമായിരുന്നില്ല. ഇതുമൂലം കപ്പലോടിക്കുന്നതിൽ നിന്ന് ഭാഗികമായി ആവി വഴിതിരിച്ചുവിട്ട് കാറ്റപുൾട്ട് പ്രവർത്തിപ്പിക്കാൻ അഡ്മിറൽ എസ്.എം. നന്ദ ഉത്തരവിട്ടു. 1971 മാർച്ചിൽ ഇതിന്റെ പ്രായോഗിക പരിശോധനകൾ നടന്നു. 1971-ലെ ഇന്തോ പാകിസ്താൻ യുദ്ധത്തിൽ കിഴക്കൻ പാകിസ്താനെതിരേ യുദ്ധത്തിലേർപ്പെടാൻ വിക്രാന്തിനു സാധിച്ചത് ഈ മാറ്റങ്ങൾ കാരണമാണ്.
ഐ.എൻ.എസ്. ബ്രഹ്മപുത്ര, ഐ.എൻ.എസ്. ബിയാസ് എന്നീ ഫ്രിഗേറ്റുകൾക്കൊപ്പം ആൻഡമാൻ നിക്കോബാർ ദ്വീപുകൾക്കടുത്തായിരുന്ന വിക്രാന്ത് യുദ്ധമാരംഭിച്ചപ്പോൾ ചിറ്റഗോങ്ങിനടുത്തേയ്ക്ക് പോയി. കപ്പലിലെ സീ ഹോക്ക് വിമാനങ്ങൾ ചിറ്റഗോങ്ങ്, കോക്സ് ബസാർ എന്നീ ഹാർബറുകൾ ആക്രമിച്ച് അടുത്തിരുന്ന മിക്ക കപ്പലുകളും മുക്കി. ആക്രമണങ്ങളിൽ ഒറ്റ സീ ഹോക്ക് വിമാനം പോലും നഷ്ടമായില്ല.
പാകിസ്താൻ നേവി പി.എൻ.എസ്. ഘാസി എന്ന മുങ്ങിക്കപ്പൽ ''ഐ.എൻ.എസ്. വിക്രാന്ത് മുക്കുക എന്ന ലക്ഷ്യത്തോടെ വിന്യസിച്ചിരുന്നുവെങ്കിലും ഘാസി'' വിശാഖപട്ടണം ഹാർബറിനടുത്തുവച്ച് ഒരുപക്ഷേ ഐ.എൻ.എസ്. രാജ്പുത് നടത്തിയ ഡെപ്ത് ചാർജ്ജ് ആക്രമണത്തിൽ മുങ്ങി.
വിമാനങ്ങൾ
വിക്രാന്തിൽ നാല് സ്ക്വാഡ്രണുകളായിരുന്നു ഉണ്ടായിരുന്നത്:
സ്ക്വാഡ്രൺ മുദ്ര
പിന്നീടുള്ള സേവനം
1979-നും 1982 ജനുവരി 3-നുമിടയിൽ വിക്രാന്തിന് വലിയ മാറ്റങ്ങൾ വരുത്തുകയുണ്ടായി. പുതിയ എഞ്ചിനുകളും നൽകപ്പെട്ടു. 1982 ഡിസംബറിനും 1983 ഫെബ്രുവരിക്കുമിടയിൽ സീ ഹാരിയറുകൾ പറത്താനായി വീണ്ടും ഭേദഗതികൾ വരുത്തി. 1989-ൽ എലൈസിന്റെ സേവനം അവസാനിപ്പിച്ചശേഷം കപ്പലിൽ സ്കീ ജമ്പ് സ്ഥാപിച്ചു.
20 വർഷത്തിലധികം വിക്രാന്ത് ഇന്ത്യയുടെ ഒരേയൊരു വിമാനവാഹിനിയായിരുന്നു. 1990-ന്റെ തുടക്കത്തോടെ മോശം സ്ഥിതി കാരണം വിക്രാന്ത് സർവീസിലല്ലായിരുന്നു എന്നുതന്നെ പറയാം. 1997 ജനുവരി 31-ന് കപ്പൽ ഡീകമ്മീഷൻ ചെയ്തു.
സെർബെറസ്
ഗ്രീക്ക്-റോമൻ പുരാണമനുസരിച്ച് മൂന്ന് തലയുള്ള പാമ്പിന്റേതു പോലുള്ള വാലുള്ള സടയുള്ള സിംഹത്തിന്റെ നഖമുള്ള സെർബറസ്(Κέρβερος Kerberos ) എന്ന നരകത്തിലെ വേട്ട നായ .നരകത്തിലെ യമന്റെ നായയാണ്‌ സെർബറ.സ്ഗ്രീക്ക് പുരാണത്തിലെ  പാതാളത്തിൽ മരിച്ചവർ രക്ഷപ്പെടാതിരിക്കാൻ കാൽ നിൽക്കുകയാണ്‌ ഈ പട്ടിയുടെ കടമ .പ്രാചീന ഗ്രീക്ക് കൃതികളിൽ പലതിലും സെറിബറസിന്റെ സാനിധ്യമുണ്ട്.റോമൻ സാഹിത്യത്തിൽ പ്രാചീനവും ആധിനികത്തിലും കലയ്ക്കും നിർമ്മിതികളിലും വിവിധ് വർണ്ണനകളും വിവിധ വ്യാഖ്യാനത്തിലൂടെയും സെർബെറസ് പ്രത്യക്ഷപ്പെടുന്നുണ്ട്‌.പ്രധാന വ്യത്യാസമെന്തെന്നാൽ അതിന്റെ തലയെ സംബന്ധിച്ചാണ്‌.മിക്ക സ്രോതസ്സുകളിലും മൂന്ന് തലയാൺ ചിത്രീകരിക്കുന്നതും വർണ്ണിക്കുന്നതും.മറ്റ് ചിലതിൽ രണ്ടോ ഒന്നോ ആണ്‌.വേറെ ചില സ്രോതസ്സിൽ അത് അൻപതും നൂറും തലകളായി പറയുന്നു.
പുറത്തേക്കുള്ള കണ്ണികൾ
വർഗ്ഗം:ഗ്രീക്ക് പുരാണകഥാപാത്രങ്ങൾ
സയ്യിദ നഫീസ
ക്രിസ്താബ്ദം എട്ടാം നൂറ്റാണ്ടിൽ ജീവിച്ചിരുന്ന പണ്ഡിതയും പ്രബോധകയുമായിരുന്നു നഫീസത്തുൽ മിസ്രിയ്യ. ഇസ്ലാമിക ആധ്യാത്മിക വനിതാ ജ്ഞാനികളിൽ പ്രമുഖയാണ് ബീവി നഫീസ. നഫീസത്ത് ബിന്ത് അൽ ഹസ്സൻ (Arabic: الـسـيـدة نـفـيـسـة بـنـت الـحـسـن‎‎) എന്നതാകുന്നു അവരുടെ പേര്. സയ്യിദ നഫീസ (ആദരണീയയായ നഫീസ), നഫീസ താഹിറ (പരിശുദ്ധ നഫീസ), നഫീസത്തുൽ മിസ്രിയ്യ (മിസ്ർ (ഈജ്പ്ത്) ദേശക്കാരി നഫീസ എന്നെല്ലാം അറിയപ്പെടുന്നു. ചന്ദ്ര വർഷം 145 ൽ പ്രവാചക കുടുംബത്തിൽ പണ്ഡിതനും ആത്മീയ ജ്ഞാനിയുമായ സയ്യിദ് ഹസ്സനുൽ അൻവറിന്റെ മകളായി മക്കയിൽ ജനനം. മുഹമ്മദ് നബി സ്വയുടെ പൗത്രൻ ഹസ്സന്റെ റ ചെറുമകനായിരുന്നു നഫീസയുടെ പിതാവ്. പിതാവിൽ നിന്നും ഖുർആനും ഹദീസും  കർമ്മശാസ്ത്രവും വിശ്വാസശാസ്ത്രവും ആധ്യാത്മികതയുമൊക്കെ  കരസ്ഥമാക്കി. ഖുർആൻ മുഴുവനായും ആയിരക്കണക്കിന്  ഹദീസുകളും  ഹൃദ്യസ്തമാക്കിയിരുന്നു. അമൂല്യ ജ്ഞാനം കരസ്ഥമാക്കുകയും സ്ത്രീകളുൾപ്പെടെയുള്ളവർക്കു അത് പകർന്നു കൊടുക്കുകയും ചെയ്തു.
സൂഫിയും പണ്ഡിതനുമായിരുന്ന ഇസ്ഹാക്കുൽ മുഅതമിൻ റ ആയിരുന്നു ഇവരുടെ  ജീവിത പങ്കാളി. മക്കൾ ഖാസിമും ഉമ്മുകുല്സും. നാൽപതു വയസ്സിന് ശേഷം മിസ്രിലേക്കു താമസം മാറ്റി. വിവാഹ ശേഷം ഭർത്താവൊപ്പം ഈജിപ്റ്റിൽ സ്ഥിര താമസമാക്കിയതിനാൽ നഫീസത്തുൽ മിസ്രിയ്യ അഥവാ ഈജിപ്റ്റ് വാസിയായ നഫീസ എന്ന നാമത്താൽ പ്രശസ്തയായി.
നഫീസയിൽ നിന്നും പഠിക്കാൻ ദൂര ദേശങ്ങളിൽ നിന്നും ആളുകൾ എത്തിയിരുന്നു. വിജ്ഞാനത്തിനും പ്രാർത്ഥനയ്ക്കുമായി ആയിരങ്ങൾ സന്ദർശിക്കുമായിരുന്നു. ദുന്നൂറുൽ മിസ്‌രി, ഇമാം ഷാഫി അടക്കം ഒട്ടേറെ സതീർഥ്യരായ ശിഷ്യ ഗണങ്ങൾ ബീവി നഫീസയ്ക്കുണ്ട്. നഫീസയുടെ സാമ്പത്തിക സഹായത്താലായിരുന്നത്രേ ശാഫി ഇമാം പഠനം നടത്തിയിരുന്നത്.
കീർത്തി
നഫീസയിൽ നിന്നും ആശീർവാദങ്ങളും പ്രാർത്ഥനകളും നേടാൻ വൻ ജനതിരക്കായിരുന്നു എപ്പോഴും. തനിക്ക് ദൈവ സമരണയിൽ കഴിയാൻ സമയം ലഭിക്കുന്നില്ല എന്നതിനാൽ ഈജിപ്ത് വിട്ടുപോകാൻ അവർ ശ്രമിച്ചു. എന്നാൽ ഭരണാധികാരികളുടേയും ജനങ്ങളുടേയും അപേക്ഷ മാനിക്കാൻ നിർബന്ധിതയായി മരണം വരെ കയറോയിൽ കഴിയുകയായിരുന്നു.
അറുപത് വയസ്സ് കഴിഞ്ഞതിനു ശേഷം വീടിനുള്ളിൽ തന്നെ സ്വയം ഒരു ഖബർ കുഴിക്കുകയും രാത്രിയിലെ ആരാധനയും നിസ്കാരവുമെല്ലാം അതിലേക് മാറ്റുകയും ചെയ്തു. ഹിജ്റ 208 റംസാനിൽ മരണപ്പെട്ടു  63 വയസ്സായിരുന്നു പ്രായം. സ്വയം നിർമ്മിച്ച ഖബറിൽ തന്നെയാണ് മറമാടിയത്. സൂഫി വനിതകളിൽ പ്രഥമ സ്ഥാനം അലങ്കരിക്കുന്ന ബീവി നഫീസയുടെ സ്മൃതി മണ്ഡപം ഈജിപ്തിലെ പ്രധാന സന്ദർശക കേന്ദ്രമാണ്.
ദിവ്യാൽഭുത പ്രവർത്തികൾ
മുസ്ലിം യാഥാസ്ഥിതിക മത വിശ്വാസികൾ ഇവരെ പുണ്യവതിയായി കരുതുകയും അപദാനങ്ങൾ വാഴ്ത്തിപ്പാടുകയും ചെയ്യാറുണ്ട്. നഫീസത്ത് മാല ഇത്തരത്തിൽ കേരളത്തിൽ പ്രചാരത്തിലുള്ള ഇവരുടെ ഒരു വാഴ്ത്തു പാട്ടാണ്.
അവലംബങ്ങൾ
വർഗ്ഗം:ഇസ്ലാമികപണ്ഡിതർ വർഗ്ഗം:സൂഫികൾ
ഹൊറ്യു ജി പ്രദേശത്തെ ബൗദ്ധ സ്മാരകങ്ങൾ
ജപ്പാനിലെ നാരാ പ്രവിശ്യയിലുള്ള ഹൊറ്യു-ജി, ഹൊക്കി-ജി എന്നീസ്ഥലങ്ങളിലെ ചരിത്രനിർമ്മിതികളാണ് ഹൊറ്യു ജി പ്രദേശത്തെ ബൗദ്ധ സ്മാരകങ്ങൾ (ഇംഗ്ലീഷ്: Buddhist Monuments in the Hōryū-ji Area) എന്ന പേരിൽ അറിയപ്പെടുന്നത്. 1993-ലാണ് യുനെസ്കൊ ഇവിടം ഒരു ലോകപൈതൃകകേന്ദ്രമായി പ്രഖ്യാപിക്കുന്നത്. ലോകത്തിലെതന്നെ ഏറ്റവും പഴക്കംചെന്ന മരനിർമ്മിതികളിൽ ചിലത് ഇവിടെയാണ് സ്ഥിതിചെയ്യുന്നത്. 7-8 നൂറ്റാണ്ടുകളിൽ നിർമ്മിച്ചാതാണ് എന്ന് കരുതപ്പെടുന്നു. ഇവിടത്തെ പല സ്മാരകങ്ങളും ജപ്പാന്റെ ദേശീയ നിധികളിൽ പെടുന്നവയാണ്. ജപ്പാനിൽ ബുദ്ധമതത്തിനുണ്ടായിരുന്ന സ്വാധീനത്തിന്റെ പ്രതീകങ്ങളാണ് ഇവിടത്തെ നിർമ്മിതികൾ.
ചിത്രകൂടൻ ശരപ്പക്ഷി
ഇംഗ്ലീഷിൽ  Indian Swiftlet എന്നും  Indian Edible-nest Swiftlet എന്നും ചിത്രകൂടൻ ശരപ്പക്ഷിയ്ക്ക്    പേരുണ്ട്. ശ്രീലങ്കയിലും തെക്കു പടിഞ്ഞാറൻ ഇന്ത്യയിലും കുന്നിൻ പ്രദേശങ്ങളിൽ കൂട്ടമായി വസിക്കുന്നു.
പ്രജനനം
ലംബമായ പ്രതലത്തിൽ പകുതി കപ്പിന്റെ ആകൃതിയിലാണ് കൂടുകൾ. ആൺപക്ഷി കട്ടിയായ ഉമിനീരുകൊണ്ടാണ് തിളങ്ങുന്ന വെള്ള കൂടുണ്ടാക്കുന്നത്. രണ്ടു മുട്ടയിടും. ആദ്യത്തെ കൂട് ഉമിനീരുകൊണ്ടും .പിന്നീട് ഉണ്ടാക്കുന്ന കൂടുകളിൽ സസ്യ ജന്യ വസ്തുക്കളുണ്ടാകും.
രൂപ വിവരണം
12 സെ.മീ നീളം. മുകൾവശം കടുത്ത തവിട്ടുനിറം. അടിവശം മങ്ങിയ തവിട്ടു നിറമാണ്. ലംബമായ പ്രതലത്തിൽ പിടിച്ചിരിക്കാണായി ചെറിയ കാലുകളാണ് ഉള്ളത്. അവ ഒരിക്കലും നിലത്ത് ഇരിക്കാറില്ല. സമതലങ്ങളിൽ കാണുന്ന പനങ്കൂളനുമായി നല്ല സാമ്യമുണ്ട്.പനങ്കൂളനെ അപേക്ഷിച്ച് വാലിനും ശരീർത്തിനും വലിപ്പം കുറവാണ്.ഇവയുടെ മേല്ഭാഗം കടും തവിട്ടു നിറവും അടിവശത്തിന് ഇളം തവിട്ടു നിറവുമാണ്.പനങ്കൂളന്റെ വാൽ ആഴ്ശ്ത്തിൽ രണ്ടായി പിരിഞ്ഞതാണ്.ഈ പക്ഷിക്കത് ഹ്രസ്വമായ (v) വി ആകൃതിയിൽ പിരിഞ്ഞതാണ്.
അധികവും വായുവിൽ കഴിയുന്ന ഇവ പ്രാണികളെ കൊക്കുകൊണ്ട് പിടിക്കുകയും പറന്നുകൊണ്ടുതന്നെ വെള്ളം കുടിക്കുകയും ചെയ്യും.